
SĮ       –  signalizacijos įrenginiai; 
EC     –  elektrinė centralizacija;

MRC –  maršrutinė relinė centralizacija;

IPU    –  centrinė interlokingo sistema; 
ESM  –  elektroninė skaičiavimo mašina;

ALS   –  automatinė lokomotyvo signalizacija;

ST      –  signalizacijos taisyklės; 
AB     –  automatinė kelio blokuotė.
ĮVADAS
Geografinė padėtis nulėmė, kad Lietuva yra tranzito kraštas, nors ir nedidelė, bet reikšminga atkarpa Rytų – Vakarų geležinkelių linijoje. Tai patvirtina ir beveik 150 metų Lietuvos geležinkelio istorija, gana tiksliai atitinkanti XIX, XX amžiaus Lietuvos istorinius, ekonominius, politinius įvykius. Karai bei revoliucijos, derinę visos mūsų šalies raidą prie stiprių Rytų ir Vakarų valstybių poreikių, „persiuvinėjo“ ir Lietuvos geležinkelio vėžės plotį pagal Rusijos ar Vakarų Europos reikalavimus.

Geležinkelių automatikos sistemos – tai techninės priemonės, užtikrinančios saugų traukinių eismą ir automatizuojančios jų valdymą. Jas sudaro geležinkelių stočių ir tarpstočių automatikos signalizacijos įrenginiai (SĮ), kuriuos naudojant rengiami traukinių ir manevrų maršrutai, valdomas ir kontroliuojamas traukinių eismas. 
Šiuo metu eismas Lietuvos geležinkeliais valdomas  Rusijoje suprojektuotomis ir pagamintomis relinės signalizacijos sistemomis. Nustatyta, kad apie 40 % šios sistemos įrenginių eksploatuojami jau 30 metų, dar 40 % – 20 metų ir tik 20 % stočių signalizacijos įrenginių eksploatuojami mažiau kaip 15 metų. Daugumos stočių ir tarpstočių įranga suprojektuota pagal trisdešimties, keturiasdešimties metų senumo tipinius projektus. Šie techniniai projektai ir įrenginiai nebeatitinka saugaus traukinių eismo ir vežimų organizavimo reikalavimų. 
Įdiegus naujus šių dienų reikalavimus atitinkančius signalizacijos įrenginius, ženkliai sumažėtų neigiamų faktorių, turinčių įtakos traukinių eismo saugumui ir eismo intensyvumui, krovinių bei vagonų apyvartai ir kitiems geležinkelių transporto eismo rodikliams. Siekiant integruotis į ES transporto tinklus ir užtikrinti aukštos kokybės transporto paslaugas, pasenusių eismo valdymo ir kontrolės sistemų, įrenginių keitimas bei modernizavimas Lietuvos geležinkelyje yra vienas pagrindinių geležinkelių infrastruktūros pertvarkymo tikslų. 

Siekiant padidinti geležinkelių konkurencingumą bei spręsti aplinkos apsaugos ir eismo saugumo problemas, integruotis į Europos transporto paslaugų rinką, sumažinti eksploatacines išlaidas, būtina modernizuoti signalizacijos ir telekomunikacijų sistemas. Saugiam traukinių eismui užtikrinti reikia naudoti tokią aparatūrą, kurios:

a) gedimų tikimybė nesimetriška;

b) sistemos veikimo teisingumo patikrinimas dinaminis;

c) struktūra, daugiakanalė su informacijos palyginimo įrenginiais;

d) informacija perduodama koduojama ir saugoma;

e) personalo veiksmai kontroliuojami ir t. t.

Tik atsižvelgus į šiuos veiksnius galima užtikrinti patikimą signalizacijos įrenginių darbą naudojant naujos kartos mikroprocesorinę aparatūrą.

Esamos relinio tipo sistemos, suprojektuotos pagal tipinius projektus EC-9 ir MRC-13, sunaudoja daug elektros energijos, todėl šiuo metu diegiamos mikroprocesorinės sistemos, kurios reikalauja iki 20 % mažiau elektros energijos ir turi kitų privalumų, pvz., gedimų registravimas atmintyje ir kt. 

Norint užtikrinti saugų traukinių eismą tam tikru maršrutu, neužtenka vien kelio, dar reikia patikimų automatikos, elektros tiekimo ir ryšių sistemų įrenginių, kurie padeda reguliuoti eismą. Šiuo metu atliekami geležinkelio ruožuose automatikos, telekomunikacijų sistemų ir įrenginių modernizavimo projektai, kurie savo apimtimi, sudėtingumu, naujumu neturi lygių ne tik Lietuvos geležinkeliuose, bet ir kaimyninėse šalyse.

Iš esmės AB „Lietuvos geležinkeliai“ telekomunikacijų tinklas pradėtas modernizuoti, kai buvo pasirašyta sutartis su Danijos kompanija dėl pirmojo 12 skaidulų šviesolaidinio kabelio ir pirmosios STM-1 lygio perdavimo sistemos įdiegimo.

Pasirašant sutartį dėl geležinkelių eismo reguliavimo ir signalizacijos įrenginių modernizavimo, ruože Kaišiadorys–Radviliškis buvo nuspręsta kartu modernizuoti ir galinius telekomunikacijų įrenginius, kurių pagrindu veikia visi ruožo technologiniai ryšiai. Užbaigus modernizavimą visi telekomunikacijų įrenginiai nuo galinių vartotojų terminalų iki magistralinių perdavimo sistemų veiks modernių skaitmeninių technologijų pagrindu. Galiniai technologinio ryšio įrenginiai, skirti eismo valdymui, sujungti per duomenų perdavimo tinklus.
Tokių modernių technologijų naudojimo patirtį Lietuvoje turi nedaugelis telekomunikacinių įmonių, tačiau rangovai žada, kad ryšio sistema užtikrins daug aukštesnio lygio ir kokybės telekomunikacijų paslaugas. Geležinkelio automatikos ir telekomunikacijos įrenginių modernizavimo tikslas – organizuoti traukinių eismą iki 160 km/h greičiu. 

Įvertinus esamų signalizacijos įrenginių techninę būklę, kaimyninių ir Europos šalių patirtį, Lietuvos geležinkeliuose buvo parengta „Automatikos, ryšių ir elektros tiekimo ūkio plėtros programa iki 2012 metų“, kurioje įvardytos ir Lietuvos geležinkelių signalizacijos įrenginių pagrindinės plėtros ir renovavimo kryptys bei uždaviniai: 

1) sukurti techninę bazę keleivių ir krovinių vežimų procesų valdymui centralizuoti; 

2) subalansuoti techninį priemonių lygį, atsižvelgiant į realias eismo apimtis konkrečiuose geležinkelio ruožuose; 

3) pasirengti traukinių eismui 160 km/h greičiu, perspektyvių technologijų (elektrifikavimo, naujos kartos didelio našumo riedmenų) įdiegimui; 

4) įdiegti geležinkelių automatikos, važiuojančio traukinio techninės būklės automatinės kontrolės priemonių, elektros tiekimo ir pervažų įrenginių centralizuotos telekontrolės ir diagnostikos sistemas, leidžiančias pereiti prie efektyvesnių įrenginių priežiūros technologijų, išlaisvinant priežiūros personalą nuo daugelio profilaktinių darbų; 

5) geležinkelių transporto veiklos rentabilumo augimo.

Lietuvos geležinkelių transporto poreikiai gali būti išreikšti daugeliu aspektų: geležinkelių transportas turėtų būti efektyvesnis, labiau orientuotas į klientus, patrauklesnis naudotojams, tačiau ne toks brangus. Geležinkelių sektoriaus reformos tikslas: konkurencingo, Europos Sąjungos reikalavimus atitinkančio Lietuvos geležinkelių transporto paslaugų sektoriaus sukūrimas taip pat konkuravimas su kitomis transporto rūšimis.

1. EISMO VALDYMO SISTEMŲ KŪRIMO APŽVALGA  
Pirmosios kompiuterinės geležinkelių eismo valdymo sistemos pradėtos naudoti 1970-jų metų pabaigoje. Tolimesnis jų plitimas įvairiose šalyse daugeliu atveju priklausė nuo nacionalinių transporto eismo valdymo sistemų diegimo geležinkeliuose koncepcijų. Šiuolaikines mikroprocesorines eismo valdymo sistemas gamina Europoje ir pasaulyje plačiai žinomos švedų „Bombardier Transportation“ (ankstesnis pavadinimas – ADTRANZ), SIEMENS (Vokietija), ALCATEL (Austrija) ir ALSTOM (Ispanija) įmonės. Kiekviena ši įmonė savaip sprendė eismo automatizavimo sistemų kūrimo klausimus. 1978 metais pirmąją tokią elektroninę valdymo sistemą EBILOCK Gioteburge įdiegė Švedijos kompanija „Ericsson Signal“. Dabar ši įmonė priklauso kompanijai ADTRANZ, kuri susiliejo su transporto sektoriuje dabar neegzistuojančiu koncernu AEG. EBILOCK sistemai priskiriamas visas spektras eismo valdymo sistemų. Tai – EBILINE tarpstočio automatinės blokuotės sistema, pervažos signalizacijos EBIGATE sistema. Be to, dar sukurta traukinių eismo valdymo centro sistema EBICOS bei automatinės lokomotyvų signalizacijos sistema EBICAB. Šiuo metu EBILOCK sistema daugiausiai naudojama Skandinavijoje.
 „Bombardier Transportation Interloking“ yra elektroninė ir kompiuterinė, praplečiamais moduliais pagrįsta sistema, skirta saugioms Interlokingo funkcijoms užtikrinti, kontroliuojant traukinių judėjimą [1]. Ši Interlokingo sistema buvo suprojektuota dirbti visuose galimuose kelių išdėstymo tipuose, nepriklausomai nuo to, ar didelė ar maža stotis, taip pat tarpstočių valdymui ir kontrolei. Tokia sistema gali būti išskaidyta į dvi pagrindines posistemes: centrinę Interlokingo sistemą (IPU) ir objektinį kontrolerių, kontroliuojantį kelio įrangą. IPU aparatūrinės įrangos platforma yra naujausia technologija, kuri užtikrina, kad modulinė programinės įrangos sistema, susidedanti iš bendrų ir specifinių vietos duomenų, dirba našiai ir patikimai esant žemiems sistemos kaštams.

Pagrindiniai mokslo darbai apie mikroprocesorines sistemas yra instrukcijos ir straipsniai. Instrukcijos:

· darbas su IPU sistema; 

· EBISCREEN maršrutų automatizavimas; 

· duomenų perdavimo sistema Lietuvos geležinkeliams, priežiūros instrukcija;

· objektų valdiklio sistemos priežiūra.
Bendras šių instrukcijų tikslas ​​​​– suteikti darbuotojams informaciją, kaip reikia dirbti su sistema.

EBILOCK pagrindą sudaro saugumo užtikrinimo blokas [2]. Prie šio bloko tiesiogiai prijungtas valdymo ir indikacijos terminalas. Esant didelėms arba sudėtingoms valdymo zonoms į sistemą integruojami kiti įrenginiai, numatytos automatizuotų darbo vietų sistemos. Šiuo atveju terminalas naudojamas techniniam aptarnavimui ir rezervinei valdymo priemonei.

Centrinis saugumo užtikrinimo blokas – 16 skilčių duomenų bazė bei standartiniai komponentai. Jis realizuoja visa centralizacijos logiką. Stambioms valdymo zonoms naudojami keli tokie blokai, surišti nuosekliąja duomenų perdavimo linija, kuri rezervuojama patikimumui padidinti.

Perdavimo linijos sudarytos pagal žiedo topologiją, žiedas prasideda ir baigiasi centriniame saugumo bloke. Esant kabelio gedimui bet kurioje žiedo vietoje sistema veikia be apribojimų.

Kiekvienam lauko įrenginiui skirtas atskiras valdymo įtaisas. Šis taip vadinamas objektų valdymo įtaisas turi mikroprocesorių, taip pat programinę įrangą konkrečiam plokštės panaudojimui ir plokštės ryšiui su centriniu saugumo bloku bei lauko įrenginiais. Objekto valdymo įtaisas nerezervuojamas net tais atvejais, kai jis valdo labai svarbius objektus, pvz. įvažiavimo į stotį iešmus.

Objektų valdymo įrenginiai kartu su koncentratoriais išdėstyti aparatinėse spintose. Koncentratoriai regeneruoja signalą ir formuoja pajungimo punktus prie žiedinės perdavimo linijos. Jie, per modemus apsikeičia informacija vienas su kitu ir su centriniu saugumo užtikrinimo bloku. Sugedus maitinimo įrangai vieno iš koncentratorių informacija per jį perduodama taip, kad nepažeidžia kitų prijungimo punktų prie žiedinio tinklo darbo. Mikroprocesoriaus diagnostika ir techninių parametrų kontrolė vykdoma iš automatizuotos elektromechaniko vietos. 
Saugumo užtikrinimo koncepcija ir eksploatacinis pasiruošimas. Visus svarbius duomenis apdoroja dvi programos – A ir B. Jos, atlieka vienodas funkcijas ir veikia vienkanalinėje sistemoje, nors ir naudoja ją skirtingai (pvz. imami skirtingi registrai). Kiekviena iš programų sudaro savo programuotojų grupę.

Programomis A ir B suskaičiuoti duomenys siunčiami į objekto valdymo įrenginį kur jie sulyginami. Objekto valdymo komanda realizuojama tik tada, kai sutampa gauti duomenys. Pranešimas kurį perduoda objekto valdymo įtaisas – tai centriniame saugumo bloke programų A ir B sulyginamas.

Eksploataciniam pasiruošimui padidinti naudojamas rezervinis centrinis saugumo užtikrinimo blokas. Šio atveju rezervinė elektroninė skaičiavimo mašina (ESM) gauna visus duomenis iš veikiančios ESM. Šie duomenys atnaujinami ne vėliau kaip po 20 s. Po rezervinės ESM persijungimo į darbinę būseną, ji naudoja turimus duomenis, atnaujindama jos objektų valdymo įrenginius pranešimais. Bet šiuo atveju komandų vykdymo leidimas blokuojamas po 2 min.

Relinio tipo sistemoje vykdant montažo atjungimo darbus, yra laidų, blokų kontaktų arba relių supainiojimo galimybė. Pasekmės tokiais atvejais nenuspėjamos. Gali nutikti ir tyčinis įtampos padavimas tam tikriems elementams, jungių pastatymas ant relių kontaktų ir blokų, lauko įrenginių klaidingas pajungimas. 
Mikroprocesorinio tipo sistemoje aprašyti aptarnaujamo personalo veiksnių praktiškai negalime, nes relių skaičius joje dešimtis kartų mažesnis, be to vykdoma jų darbų loginė  kontrolė.

Relinio tipo sistemoje yra nemažai elementų, kurių gedimas išveda iš rikiuotės faktiškai visą sistemą. Bandymas dubliuoti tokius elementus teigiamų rezultatų nedavė. Atsiradus įtampos šuoliams gali sudegti relinė aparatūra. Kabelių magistralės pažeidimas, taip pat ir patekus į juos elektros tinklų traukos srovei, pareikalauja daug laiko jų atstatymui.

Mikroprocesorinė sistema šiuo atveju yra daug patikimesnė, joje panaudotos elektroninės technologijos ir 100 ( visų sudedamųjų dalių rezervas.

Galinga savaiminė diagnostika leidžia patikimai stebėti elektrinės centralizacijos elementų būklę, kontroliuoti visus gedimus, atvaizduojant juos mechaniko darbo vietoje esančiame monitoriuje. 

„Siemens“ mikroprocesorinės sistemos. Šiuo metu Vokietijos ir Austrijos pramonė gamina mikroprocesorines sistemas. „Siemens“ gamina SIMIS ir SELMIS sistemas. Austrijoje gaminamos firmos Alcatel SEL mikroprocesorinės ELEKTRA sistemos. Visų šių sistemų paskirtis – valdyti stotis, kuriose yra iki 1000 vnt. įrenginių. Šios sistemos atitinka didelius eismo saugumo reikalavimus, užtikrina komandų įvedimo saugumo lygį, aptikimą ir informacijos perdavimą į valdymo punktą. Visose mikroprocesorinėse sistemose numatytos programos, kurios kontroliuoja sistemą. 

Sistema SIMIS. Naudojama saugi duomenų apdorojimo sistema, šiai sistemai skirtais kompiuteriais, kurie gali turėti skirtingos konfigūracijos programas. Šie kompiuteriai gali dirbti pagal tik šiai sistemai skirtas principines schemas. Kiekviena sistema sudaryta iš dviejų nepriklausomų vienas nuo kito identiškų kompiuterių. Jie dirba sinchroniškai, o juose įdiegtos vienodos programos. Technologinio proceso duomenys kanaluose apdorojami lygiagrečiai. Išvesties duomenys yra palyginami, o palyginimo įtaisai apsaugoti nuo pavojingų gedimų.

Sistema SELMIS. Visuose kompiuteriuose, kurie vykdo sistemoje atsakingas funkcijas, naudojamas saugumo užtikrinimo blokas SELMIS. Siekiant pašalinti priklausomybę nuo kitų prietaisų, kurie naudojami šiame bloke, jis sukurtas iš standartinių kompiuterinių dalių, kurios sudaro taip vadinamą saugumo apibrėžą. Saugumo apibrėža yra prietaisų ir programinių lėšų visuma, leidžianti tipiniams kompiuteriams atlikti atsakingas funkcijas. Jų dėka atsiranda galimybė sistemoje naudoti galingus ir modernius kompiuterius, kurių kaina atperkama pajėgumu. Blokų SELMIS saugumą užtikrina daugkartinės informacijos apdorojimas nepriklausomai ir lygiagrečiai dirbančiuose skaičiavimo kanaluose, bei tolesniu jos palyginimu su įėjimo, kontrolinių, tarpinių ir išvesties programos duomenimis. 
Sistema ELEKTRA. Siekiant užtikrinti saugumo lygį, visi svarbiausi duomenys šioje sistemoje visada apdorojami dviejuose kanaluose. Todėl sistema padalinta į loginę ir kanalinę, tai patikimai užtikrina saugumą. 
Pasiruošimas eksploatavimui pasiekiamas kompiuterių rezervavimo sąskaita. Dirba pagal principą „VOTRIC“ (Voting Triple Modular Redundant Computing System). Saugumą užtikrina dviejų kanalų sistema su skirtingomis programomis.

2. EISMO VALDYMO SISTEMŲ PALYGINIMAS

AB „Lietuvos geležinkeliai“ stotyse įrengtos šios eismo valdymo sistemos (1 priedas): 
Rakinomoji 19 – stočių; relinė – 26 stotyse; blokinė – 56 stotyse; mikroprocesorinė – 11 stočių. 

1 pav. Eismo valdymo sistemų stotyse pasiskirstymas 
[image: image36.wmf]0

10

20

30

40

50

60

70

80

Ruožas

rida, tūkst. km

Kaunas–Jiesia

Lentvaris–Vievis

Valčiūnai–Kyviškės

�e�tokai–Kalvarija

Vaidotai–Paneriai

Palemonas–Gaižiūnai

1

1

6

79

32

4


2 pav. Eismo valdymo sistemų stotyse pasiskirstymas pagal eksploatacijos laiką
Palyginus rakinamasias, relines, blokines ar mikroprocesorines eismo valdymo sistemas, galimaišskirti mikroprocesorinių sistemų privalumus:
· aukštas darbingumas;
· aukštas perdavimo patikimumas;
· trumpas atsako laikas;
· papildomos diagnostikos galimybės;
· ryšys ir su atsakingais, ir su įprastiniais įvesties/išvesties įrenginiais;
· galima lengviau ir greičiau pakeisti funkcijas ir įtraukti naujus pakelės objektus;
· supaprastintas konstravimas aikštelėse;
· kompaktiškas fizinis dydis;
· modulinė konstrukcija, pritaikyta lengvam instaliavimui ir priežiūrai;
· mažiau daugiagyslio signalizacijos kabelio;
· kliento poreikiams pritaikoma programinė įranga patenkins specialius poreikius;
· sumažinti sistemos funkcionavimo kaštai;
· greitesnis investicijų atsipirkimo laikas.
Maršruto atblokavimas vyks automatiškai ir palaipsniui, traukiniui nuvažiavus kiekvieną izoliuotą kelio ruožą, įeinantį į maršrutą.

Jei gretimi tarpstočiai yra vienkeliai galima įrengti automatinę kelio blokuotę, kuri padidins traukinių pralaidumą. 
Vienbėgis stoties planas braižomas be mastelio. Plane nurodoma: iešmų, šviesoforų, kelių, izoliuotų sandūrų išdėstymas bei numeracija. Iešmų ir šviesoforų koordinatės žymimos nuo stoties eismo valdymo posto ašies. Pagrindiniuose keliuose, kur traukiniai praleidžiami be sustojimo, įrengiami stiebiniai šviesoforai, o kituose keliuose – žemieji. Norint atlikti manevrus, stoties iešmynuose įrengiami manevriniai žemieji šviesoforai. Išleidžiamuosiuose keliuose manevriniai šviesoforai įrengiami su išleidžiamaisiais. Šviesoforų išdėstymo koordinatės priklauso nuo nuotolių iki iešmo smailių. Nustatant iešmų ir šviesoforų koordinates, būtina žinoti trumpiausio priėmimo ir išleidimo kelio naudingą ilgį. 

Manevriniai šviesoforai žymimi raide M ir skaičiumi (lyginis – lyginiame iešmyne, nelyginis – nelyginiame) elektrinės centralizacijos posto link skaičiai didėja. Manevriniai šviesoforai yra stiebiniai ir žemieji. Stiebiniai šviesoforai statomi aklakeliuose ir signalizuoja raudonais arba baltais žiburiais. Žemieji šviesoforai, kurie įrengti traukinių priėmimo ir išleidimo maršrutuose, signalizuoja baltais arba mėlynais žiburiais.
 Įleidžiamieji šviesoforai įrengiami lyginio ir nelyginio kelio kryptimis. Tokie šviesoforai signalizuoja šiais žiburiais: geltonas, žalias, raudonas ir baltas mirksintis („išimtinis signalas“).

Išleidžiamieji šviesoforai turi tokius žiburius: baltas, žalias, raudonas ir geltonas. Išleidžiamieji stiebiniai šviesoforai įrengiami pagrindiniuose keliuose ir nestabdomo važiavimo keliuose. 
Pagrindiniuose keliuose geriausia kloti R65 tipo bėgius, o iešmų kryžmes naudoti 1/11, šalutiniuose keliuose – bėgių tipą R50, iešmų kryžmes 1/9.

Stoties dvibėgiame plane kaip ir schematiniame plane pavaizduoti visi: šviesoforai, elektros pavaros, jų numeracija.
2.1. Mikroprocesorinė eismo valdymo sistema 
2.1.1. Mikroprocesorinės eismo valdymo sistemos struktūra 
Mikroprocesorinės sistemos pagrindą sudaro centrinis saugumo užtikrinimo blokas. Valdymui ir indikacijai skirtas terminalas tiesiogiai prijungtas prie šio bloko. Esant valdymo stambiai zonai ar jos sudėtingumui, į įrengimą, integruojami kiti įrenginiai, tokiam atvejui numatyta darbo vietų automatizavimo sistema. Šiuo atveju terminalas naudojamas techniniam aptarnavimui ir kaip rezervinis valdymo įrenginys.

Centrinis saugumo užtikrinimo blokas sukurtas kaip 16-skilčių  ESM su specializuotais standartiniais komponentais. Jis realizuoja visą centralizacijos sistemos logiką. Stambių zonų valdymui naudojami keli tokie blokai sujungti nuosekliąja duomenų perdavimo linija, kurie užtikrina saugumą (3 pav.).
Perdavimo linija atrodo kaip kilpa, kuri prasideda ir baigiasi centriniame saugumo užtikrinimo bloke. Nutrūkus kabeliui, bet kurioje kilpos (šleifo) vietoje sistemos darbas tęsiamas be apribojimų.   

Kiekvienam lauko įrenginiui skirtas savas valdymo įrenginys. Šis, taip vadinamas, objekto kontroleris savo struktūroje turi mikroprocesorių, diversinę programinę įrangą konkrečiam naudojimo atvejui, plokštės ryšiui su centriniu saugumo užtikrinimo bloku ir lauko įrenginių valdymu. Objekto kontrolės įrenginys nėra rezervuojamas net tais atvejais, kada jis valdo tokius kritiškai svarbius objektus, kaip įleidžiamąsias pavaras stotyje. 

Objektų valdymo įtaisai kartu su koncentratoriais talpinami šalia geležinkelio, įrenginių spintose.  Koncentratoriai naudojami signalų regeneracijai ir formuoja prisijungimo punktus prie kilpos perdavimo linijos. Koncentratoriai per modemus keičiasi informacija tarpusavyje su centriniu saugumo užtikrinimo bloku. Sugedus vieno iš koncentratorių elektros maitinimo įrenginiui, informacija per jį perduodama tiesioginiu būdu. Tai netrikdo kitos kilpos prisijungimo darbo. 
Įrenginiai valdomi iš automatizuoto stoties budėtojo pulto. Vykdant manevravimo darbus eismo valdymas galimas ir iš vietinio operatoriaus pulto. Visa informacija apie sistemos veikimą ir gedimų diagnostiką yra pasiekiama iš mechaniko darbo vietos. 

3 pav. Sistemos  ЕВILОСK struktūra: АRМ — budėtojo darbo vieta; K — koncentratorius; ОSG — objektų valdymo įrenginiai
Centrinė apdorojimo sistema susideda iš dviejų kompiuterių, vienas iš kurių nuolat dirba, o kitas yra rezerve. Dėka to, kad informacija iš centrinio kompiuterio nuolat siunčiama į rezervinį, jo pasiruošimas darbui vykdomas be MPC sistemos sustabdymo. Abu kompiuteriai ryšio kilpomis susije su koncentratoriais, o šie sujungti su objektiniais valdikliais. Persijungiant kompiuteriams automatiškai perkomutuojamos ryšio kilpos.

Pagrindinis ir rezervinis kompiuteriai modemų pagalba naudojant keturių gyslų kabelį arba optinį kabelį nuosekliai sujungti su ryšio koncentratoriais. Sistema sudaryta tokiu būdu, kad nutrūkus kabeliui vienoj vietoj informacija ateina per kitą kabelį.                                                            
Duomenų perdavimas nuo kelio į traukinį ALS EBICAB sistemoje įgyvendinamas daviklių/siųstuvų pagalba, kurie gauna duomenis iš lauko signalo valdymo įrenginių. Šie davikliai/siųstuvai be signalo parodymo taip pat perduoda papildomą informaciją.
Našumas. Prie centrinio saugumo užtikrinimo bloko sistemos EBILOCK-850 gali būti prijungta maždaug 300 valdymo įrenginių. Pradinio lygio sistemoje prie EBILOCK-950 galima prijungti iki 100 įrenginių. 

Saugumo užtikrinimo ir eksploatacinio pasiruošimo koncepcijos. Visų atsakingų duomenų apdorojimas vykdomas dviejų diversinių programų A ir B. Jos vykdo identiškas funkcijas ir dirba vienkanalėje sistemoje, nors ir naudoja jas skirtingai (pvz. naudojami skirtingi registrai). Kiekviena iš diversinių programų kuriama skirtingų programuotojų grupėmis. 

4 pav. Saugumo užtikrinimo blokas
Duomenys apdoroti programomis A ir B paeiliui siunčiami į objekto valdymo įrenginį, kuriame vyksta jų sulyginimas. Komanda objekto valdymui generuojama tik tada, jei duomenys sutampa. Paeiliui perduodami objekto valdymo įrenginio duomenys. Suformuoti duomenys diversinėmis programomis sulyginami centriniame saugumo užtikrinimo bloke programinės įrangos pagalba (4 pav.).
Eksploatacinio pasiruošimo pagreitinimui galimas centrinio saugumo užtikrinimo bloko rezervavimas. Šiuo atveju rezervuota ESM gauna visus duomenis iš dirbančio ESM ir net garantuoja, kad duomenys atnaujinami kas 20 sekundžių. Po persijungimo į darbo režimą rezervinė ESM  tęsia naudoti turimus duomenis, atnaujinus juos iš  objekto valdymo įrenginio siunčiamų duomenų. Bet jau vykdymui paleista komanda bus blokuota per 2 min.
2.1.2. Mikroprocesorinės eismo valdymo sistemos sudedamosios dalys
Mikroprocesorinę eismo valdymo sistemą (5 pav.) schematiškai galima pavaizduoti taip:

5 pav. Mikroprocesorinės eismo valdymo sistemos schematinis planas
Mikroprocesorinę eismo valdymo sistemą sudaro šios pagrindinės dalys:

· valdymo sistema (automatizuota stoties budėtojo vieta, elektromechaniko, vagonų techninio aptarnavimo punkto, vietinio iešmų valymo);

· duomenų apdorojimo sistema (centrinis procesorius CP);

· objektinių kontrolerių sistema (lauko objektų interfeiso įrenginiai) ir ryšio koncentratoriai su elektros įrenginiais;

· signalizacijos įrenginiai (iešmai, šviesoforai, pervažos, bėgių grandinės ir kt.)

· stovai su reline įranga, bėgių grandinių generatoriais ir imtuvais, transformatoriais ir t.t.;

· ryšio kilpos nuo centrinio procesoriaus iki objektinio valdiklio;

· elektros maitinimo įranga (pirminė ir antrinė);

· apsaugos įrenginiai (įžeminimas, iškrovikliai, saugikliai, montažo varžos matavimo įranga);

· kabeliniai tinklai – kabeliai, nutiesti nuo objektinių kontrolerių iki elektros pavarų, šviesoforų ir kitų įrenginių;

· MPC diagnostikos įranga, leidžianti nustatyti gedimo objektą, kas žymiai palengvina gedimo paiešką.
2.1.3. Mikroprocesorinės eismo valdymo sistemos privalumai
Mikroprocesorinė eismo valdymo sistema skirta iešmų, šviesoforų ir pervažų, esančių stoties ribose ir tarpstotyje, valdyti. Palyginus su relinio tipo sistema, ši turi eilę pranašumų:

· sistemoje naudojamas dubliavimo principas;

· didesnis patikimumas pasiekiamas vykdant nepertraukiamus duomenų mainus tarp valdomų objektų ir centrinio procesoriaus;

· sistema turi tokias funkcijas, kaip maršruto paruošimas neatidarant signalo, iešmų blokavimas reikiamoje padėtyje, draudžiamųjų signalų šviesoforuose blokavimą, izoliuotųjų ruožų blokavimą ir kt.;
· padidintas informacijos srautas, skirtas eksploatuojančiam ir aptarnaujančiam personalui, informuojantis apie šios sistemos įrenginių būklę stotyje; 
· sistema pasižymi mažesnėmis energijos sąnaudomis;

· visa informacija apie situaciją stotyje įrašoma į atmintį; 

· įdiegta diagnostikos įrenginių kontrole;

· pravažiojančių traukinių numerių ir signalizacijos įrenginių gedimų registravimas;

· žymiai mažesni įrangos gabaritai, jai reikės iki 4 kartų mažesnių patalpų;

· mažesnė statybos-montavimo darbų apimtis;

· galimybė pakeisti pasenusias relinio tipo eismo valdymo sistemas be papildomo patalpų išplėtimo.

Mikroprocesorinė sistema suderinama su visomis jau esančiomis eismo valdymo sistemomis. Tai pat šios sistemos pagalba galima organizuoti eismą tarpstočių ruožuose, tik tuo atveju kelio davikliai nuo bėgių grandinių patalpinami stotyje. 

Elektroninė sistemos dalis, siekiant padidinti saugumo lygį, turi pagrindinius ir rezervinius elementus. Gedimo atveju sistema paleidžia rezervinę įrangą. Ši sistema yra programiškai apsaugota nuo nesankcionuoto prisijungimo. Duomenis po sistemos atsijungimo galima pilnai atkurti, nes veikia automatinio išsaugojimo režimas. Ši sistema nesunkiai suderinama su aukštesnio lygio valdymo ir informacinėmis sistemomis.
2.1.4. Mikroprocesorinės eismo valdymo sistemos charakteristikos

Vienas MPC komplektas (pagrindinis ir rezervinis procesoriai) gali valdyti 150 loginiais elementais (faktiniais objektais kompiuterio programoje), 1000 IPU objektais (iešmais, šviesoforais, relių apvijos, relių kontaktai ir kt.). Toks IPU objektų skaičius atitinka 40-60 iešmų turinčią stotį. Sistema išplečiama ir, esant reikalui, prie jos prijungimas neribotas objektų skaičius.

Bet ribojami šie parametrai: 

· maksimalus ryšio kilpų skaičius vienam kompiuteriui – 12;

· maksimalus koncentratorių skaičius vienoje ryšio kilpoje – 15;

· maksimalus objektų skaičius ryšio kilpoje – 32;

· maksimalus objektinių kontrolerių, prijungiamų prie vieno objektinio valdiklio skaičius – 8.  
2.1.5. Objektų valdiklio sistema
Objektų valdiklio (6 pav.) sistema valdo pakelės tinklus, kurie valdo ir kontroliuoja įvairių kelio objektų (saugaus ir nesaugaus pobūdžio) būsenas. Kiekvienas objekto valdiklis valdo vieną ar daugiau pakelės objektų naudodamasis specialiai šiai sąsajai užprogramuotu objektu (pvz. šviesoforai, iešmų mašinos, relinės ritės ir kontaktai, skirti įvairiai geležinkelių įrangai: maršruto šleifo užimtumas, maršruto šleifo kodo generavimas automatiniam lokomotyvo signalizavimui, linijos blokavimo sistemai, iešmų šildymo sistemai, pervažų sistemai, ašidėžių temperatūros matavimo sistemai, gabarito kontrolei) [3].

Gedimo paieška prasideda nuo pranešimo apie gedimą analizės, jis pasirodo kompiuterio ekrane. Pranešime apie gedimą (aliarme) nurodomas objekto pavadinimas, kuris sugeneravo aliarmo signalą (objektinio valdiklio ar kito objekto, konkretus plokštės išėjimas ir pan.). Greitesnei paieškai sukurtas specialus langas „objektinių valdiklių stovai“, kuriame visi valdikliai nurodyti atitinkamai jų esančiai konfigūracijai. Nurodomas valdiklis bus pažymėtas kita spalva. Pats paprasčiausias gedimų paieškos būdas – šviesos diodų parodymai ant priekinio objektinių valdiklių stovo.

6 pav. Objektinių valdiklių bendras vaizdas
Kompiuterinės centralizacijos darbo logika yra realizuota centriniame kompiuteryje. Tam, kad būtų užtikrintas centrinio kompiuterio patikimas darbas, jį sudaro du analogiški moduliai (kairysis ir dešinysis), tai – du analogiški kompiuteriai dirbantys lygiagrečiai (vienas jų budinčiame rėžime). Centrinio kompiuterio ryšys su lauko įrenginiais palaikomas ryšio kilpomis. Kiekviena kilpa gali palaikyti ryšį ne daugiau kaip su 15 koncentratorių.  Kiekvienas koncentratorius gali būti sujungtas su 8 objektiniais valdikliais. Kiekvienas objektinis valdiklis gali valdyti vieną arba kelis lauko įrenginius, tam panaudojant specialų programinį mikroprocesorių. Ryšio kilpa, jeigu tarkim, būtų pažeistas kabelis, yra galimybė suderinti ir dirbti dviem kryptimis.

Objektinių valdiklių sistema leidžia sumontuoti objektinius valdiklius tiek centralizacijos poste, tiek iešmyne ar tarpstotyje.

Objektinio kontrolerio gedimai generuoja keletą pavojaus kodų, ir tokiu būdu gaunama informacija apie objektinio kontrolerio aparatūrinės įrangos būseną bei kelio objektus.

Objektinis kontroleris, neatsakantis į nustatytą pranešimą, traktuojamas kaip neveikiantis, ir kelio objektai yra perjungiami į iš anksto nustatytą saugią būseną.

2.2. Blokinė eismo valdymo sistema
Kiekvienoje stotyje yra išskiriami tipiniai valdymo objektai: iešmai, įleidžiamieji, išleidžiamieji, maršruto ir manevrų šviesoforai [4].
Šviesoforai žymimi specialiu ženklu, nei stoties scheminiame plane. Blokų išdėstymo schemoje šviesoforai atrodo taip:

· įleidžiamieji ir išleidžiamieji –   
[image: image7.emf]
•
manevrų                                  –    

Kiekvieno tipinio valdymo ir kontrolės objekto elektrinė schema skirtinga, o jo relinė aparatūra sukomplektuota uždarame bloke. Blokinė centralizacijos struktūra leidžia sumažinti montažinių darbų apimtis montuojant centralizacijos sistemas. Kištukinių blokų įjungimo dėka, galima neveikiantį (sugedusį) bloką pakeisti nauju nenutraukiant sistemos darbo.

Kiekvienos stoties iešmyno surinkimo ir išpildymo blokų išdėstymo funkcinė schema skirtinga. Šioje schemoje kiekvienam objektui nurodomas surinkimo ir išpildymo blokų tipas.

Stotyje naudojami tokie surinkimo blokų tipai [5]:

NPМ69 – valdo įleidžiamuosius, išleidžiamuosius ir maršruto šviesoforus bei manevrų šviesoforą iš priėmimo – išleidimo kelio; 
NSS – valdo sudvejintus iešmus;

NSO – valdo vieninius iešmus;

NMIIP – manevriniams šviesoforams iš aklakelių;

NМI – valdo vieninius manevrinius šviesoforus stoties iešmyne; 

NМID – papildomas , kartu su bloku NМI valdo išpildymo grupes bloką MI.

Išpildymo grupes blokai:

VD-62 – valdo įleidžiamuosius šviesoforus, išleidžiamuosius ir maršruto;

UP-65 – kontroliuoja beiešmį kelio ruožą;

MI – valdo vieninius manevrinius šviesoforus stoties iešmyne; 

MII – valdo manevrinius šviesoforus iš aklakelių;

MIII – valdo manevrinius šviesoforus;

S – iešmų komutacinis blokas, kuris įrengiamas prie kiekvieno iešmo ir kontroliuoja to iešmo padėtį, perduodamas informaciją į centrinį valdymo pultą;

PS – iešmų paleidimo blokas, kuris valdo elektros pavaras ir kontroliuoja iešmų padėtį bendros kontrolinės relės pagalba;

SP-69 – kontroliuoja iešmų sekcijos būklę, užrakina iešmus esančius maršrute; 

V1 – valdo išleidžiamąjį šviesoforą viena kryptimi esant triženklei automatinei kelio blokuotei;

P-62 – kontroliuoja priėmimo išleidimo kelio būklę, taip išvengiama priešingų maršrutų, statomas ant kiekvieno „priėmimo – išleidimo“ kelio.

Bloką SP-69 reikia įrengti taip, kad jo jungimo grandys susijungtų visomis judėjimo kryptims per iešminę sekciją.

Išpildymo grupės blokai tarp savęs sujungiami 8 elektrinėmis grandinėmis.

2.2.1. Surinkimo grupės blokinės eismo valdymo sistemos veikimas

Visos surinkimo grupės relės montuojamos uždaruose blokuose, kurie pagal tipines schemas tikrinami gamyklose. Surinkimo grupė leidžia vietoj atskiro iešmų valdymo naudoti maršrutinį iešmų valdymą. Prie atskiro iešmų valdymo norint paruošti maršrutą reikia kiekvieną iešmą su komutatoriumi perjungti atskirai, o prie maršrutinio iešmų valdymo – paspausti du mygtukus: maršruto pradžios ir pabaigos.

Surinkimo grupės relinė aparatūra aprūpina: paspaudus mygtuką fiksuoti nustatytą maršrutą; nustatyti kategoriją (traukinių ar manevrų maršrutas) ir maršruto kryptį priklausomai nuo paspausto pradžios ar pabaigos mygtuko.

Surinkimo grupės relės yra: KN (NKN) – mygtukinės, fiksuojančios maršrutinių mygtukų paspaudimą, AKN – automatinės mygtukinės, kurios nustato pagrindinį maršruto variantą ir leidžiančios paruošti sudėtingus maršrutus paspaudžiant tik du mygtukus, taip pat paruošti manevrinius maršrutus; P – priėmimo; O – išleidimo; PM – manevriniai priimant; OM – išleidžiami (krypties relė, kad būtų nustatyta kategorija ir maršruto kryptis).

Krypties relė jungiama pagal specialią schemą su blokavimu, leidžiančiu vienu metu įjungti vieną tos kategorijos relę, priklausomai nuo to kuris mygtukas buvo paspaustas pirmas. Krypties relės įjungimas leidžia nustatyti maršrutą tos kategorijos ir krypties, kuriai ji priklauso ir draudžia surinkti kitų kategorijų ir krypčių pilno maršruto parengimą; PP, OP – traukinio pakartotinės relės; MP – manevrinės pakartotinės relės.

Aukščiau išvardintos relės nustato maršruto pradžią. VKM – pagalbinė manevrinė pabaigos – nustato šviesoforą, iki kurio arba už kurio ruošiamas manevrinis maršrutas (maršruto pabaigą). BP – pagalbinė traukinio relė, nustato traukinio maršruto variantą. PU ir MU – pliusinės ir minusinės valdančios relės, kad būtų įjungta iešmų valdymo paleidimo grandinė, pagal parengtą maršrutą. Visa surinkimo grupės schema sudaryta iš keturių grandžių tarp blokinių sujungimų: 11 – relės KN įjungimas; 12 – AKN relės įjungimas; 13 – relės PU ir MU; 14 – atitikimo schema su įjungtomis į ją, traukinių ir manevrų maršrutų, pradinėmis relėmis.

Mygtukinės, pakartotinės ir pagalbinės relės. Tarpiniuose blokuose naudojamos relės: mygtukinės KN ir NKN; pakartotinės PP, ОP, MP; pagalbinė manevrinė – VKM; pagalbinės traukinio VK ir VP. Maršruto pradžios paspaudimo mygtuką kontroliuoja dvi pakartotinės relės OP ir PP. Traukininio arba manevrų maršrutų pabaigą kontroliuoja dvi pagalbinės relės VK ir VKM.

Automatinės mygtukinės relės. Mygtukinių relių AKN pagalba nustatomas maršrutas paspaudžiant tik du mygtukus: maršruto pradžią ir pabaigą. Relės AKN statomos NMI ir NMIIP blokuose. AKN maitinamos per frontinius mygtukinių relių KN ir NKN kontaktus, o taip pat per relių OP, MP, VP, VKM, VK kontaktus blokuose, išdėstytuose maršruto ribose.

Iešmų valdymo relės. Kad būtų galima automatiškai perjunginėti iešmus naudojamos iešmų valdymo relės PU, MU, kurios statomos blokuose NSS ir NSO ir jungiamos į 13-tą grandį. Kiekvienam atskiram iešmui NSO bloke statomos relės PU ir MU, o suporintuose iešmuose NSS bloke – relės PU1, PU2 ir MU.

Visa schema sudaroma pagal stoties planą ir padalinta į atskiras sekcijas. Sekcijos ribojamos maršrutiniais mygtukais. Visos schemos padalinimos į atskiras sekcijas atliekamas relių ON, MN, VK, VKM kontaktais.

Relės PU, MU normaliai yra be srovės ir pradeda veikti nuo aukščiau minėtų relių kontaktų.
Atitikimo schema. Atitikimo schema reikalinga tam, kad galima būtų įjungti pradinių relių vykdymo grupes su iešmų padėties patikrinimu, iešmų valdymo relių surinkimo grupės. Atitikimo schema būtina tam, kad maršruto sudarymas ir iešmų pervedimas maršrute, vyktų vienu metu ir įjungtų šviesoforo signalą.

Be atitikimo schemos, maršruto surinkimas gali įvykti ne pagal naują variantą, o pagal ankstesnio maršruto variantą, su užrakinta iešmų padėtimi.

Į atitikimo schemą jungia pradines reles N, kurios yra vykdymo grupėje ir nustato šios grupės maršruto pradžią (traukinio arba manevrinis). Manevrinio maršruto pabaigą vykdymo grupėje nustato pabaigos relės KM.

Atitikimo schemoje tikrinamas valdymo relių PU, MU ir kontrolinių relių PK, MK atitikimas, kiekvienam iešmui į nustatytą maršrutą.

Kai sudaromas traukinio maršrutas, pradinė relė įsijungia į atitikimo grandinę relių PP, OP kontaktais.

Krypties relės. Rengiant traukinio ir manevrų maršrutus, kategorija ir maršruto kryptis nustatoma paspaudus manipuliatoriaus pirmą maršruto mygtuką. Maršruto kategoriją ir kryptį, dirbant surinkimo grupei, fiksuoja šios krypties relės, kurios yra NN bloke: P – priėmimo, įjungta į grandinę relės VN, kuri gauna maitinimą per relės NKN frontinį kontaktą; O – išleidimo; PM – manevrų priėmimo; OM – manevrų išleidimo, įjungtas per pagalbinės relės VOM kontaktą ir gauna maitinimą grandine VČM per frontinius relės KN kontaktus. Relės PM ir OM gauna papildomą maitinimą per gandines VОl ir VО2 iš blokų NMID, NMIIP.
Maršruto atšaukimas. Maršruto surinkimas atšaukiamas paspaudžiant mygtukus „Surinkimo atšaukimas“ ir po to pradinį atšaukimo maršruto mygtuką (šviesoforo mygtuką). Maršruto mygtukas laikomas paspaustas, kol šviesoforo signalas nepersijungs į draudžiamąjį. Šiuo atveju maitinimo negauna ON relė, kuri, atjungdama frontinius kontaktus atjungia kontaktų PN, PG, MG maitinimą ir išjungia maršruto surinkimo visas reles. Taip atšaukiamas maršrutas.

2.2.2. Vykdomosios grupės blokinės eismo valdymo sistemos veikimas

Vykdomosios grupės schemos vykdo sistemos kontrolę, maršrutų užrakinimą ir šviesoforų atidarymą, taip pat maršruto atšaukimą. Visa elektrinė vykdomosios grupės schema susideda iš šešių grandinių (stygų) tarp blokinių sujungimų: 11 (21) kontrolinės - sekcijinės relės; 12 (22) ir 13 (23) signalinės relės S, MS; 14 (24) ir 15 (25) maršrutinių relių 1M ir 2M; 25(26) išardymo relės R.

Visuose blokuose vykdomosios grupės įėjimo grandinės žymimos mažesniais skaičiais – 11, 12, o išėjimas didesniais skaičiais – 21, 22.

Relės KS vykdo iešmų laisvumo izoliuotuose ruožuose, stoties kelio ruožuose (relių kontaktai PK, MK), taip pat iešmo atspaudimo kontrolę, negabaritinių ruožų laisvumą.
Maitinimas į relių schemą KS tiekiamas priešingos relės surinkimo grupės kontaktu, bloke MP. Teigiamas polius P prijungiamas iš tos pusės, kur yra maršruto pradžia, o neigiamas polius M – maršruto pabaiga.

Rengiant maršrutą, per uždarą grandinę 11 nuosekliai įsijungia sujungtos relės KS blokuose NM ir MII, SP-69 ir kontroliuoja parengto maršruto teisingumą. Relė KS bloke SP-69 išjungia maršrutines reles, taip užrakinama maršruto sekcija.

Signalinės relės montuojamos išleidimo ir manevrinių šviesoforų blokuose, o įleidžiamųjų šviesoforų signalinės relės montuojamos ne blokuose, o po vieną atskirai.

Signalinių relių schemose kontroliuojama: relės KS įjungimas signaliniame bloke; iešmų padėtis, ar nėra atlenktų iešmų, kurie įeina į maršrutą; negabaritinių ruožų laisvumas; ar nėra rankiniu būdu išardomas maršrutas; ar maršrutinės relės yra be srovės (maršruto sekcijos užrakinimo kontrolė).

Maršrutinės relės užrakina iešmus maršrute ir įsijungia per grandis 14 ir 15. Kiekvienam iešmynui arba kelio ruožui blokuose SP-69 ir UP-65 numatomos dvi maršrutinės relės. Normalioje padėtyje abi kiekvienos sekcijos maršrutinės relės yra sužadintos ir maršrutas neužrakintas. Kai maršrutas parengtas ir relė KS sužadinta, maršrutinės relės išjungiamos ir maršrutas užrakinamas.

Kontrolinės sekcijinės relės. Šios relės yra bendros traukiniams ir manevrų maršrutams (grandis 11).

Šių relių pagalba išrenkamos ir kontroliuojamos kelio ir iešmų sekcijos, įeinančios į parengtą maršrutą. Bloke P-62 montuojamos  dvi KS reles.

Signaliniuose blokuose MIII, VD-62 įjungtos KS relės, kurios atlieka teisingai nustatyto maršruto kontrolę.

KS relių schema kontroliuoja traukinio judėjimą pagal maršrutą. Relės KS patalpinta blokuose SP-69, UP-65, P-62, VD-62. Šios relės nuosekliai jungiamos į 11 grandinę.

Signalinės relės. Signalinių relių schema yra bendra traukiniams ir manevrų maršrutams (12 ir 13 grandinės).

Visa grandinė eina per visus blokus pagal parengtą maršrutą. Šiuose blokuose kontroliuojamos visos teisingo maršruto išardymo ir sudarymo sąlygos. Kai sužadinama relė NS, surinkimo grupės pakartotinės relės išsijungia ir atsiranda save blokuojanti grandinė, kuri eina per relės NRU kontaktą, kontroliuojantį šviesoforo atidarymą.

Maršrutinės ir užrakinimo relės. Kelio ir iešminių sekcijų, įeinančių į maršruto užrakinimą ir atrakinimą atlieka maršrutinės ir užrakinimo relės (13-15 grandinės).

Blokuose UP-65 ir SP-69 statomos dvi maršrutinės relės: 1M ir 2M, taip pat užrakinimo relė Z. Maršrutinių relių išjungimą vykdo relės KS.

Maršruto atšaukimo relės. Ši 16 grandinė nuosekliai jungiama prie relių R, kurios yra kelio blokuose UP-65 ir SP-69; atšaukimo relės OT, jos jungiamos pagal atskiras schemas ir statomos signaliniuose blokuose; priartėjimo ruožo IPl, kur kontroliuoja prieš šviesoforus esančius priartėjimo ruožus.

Per 16 grandinę sužadinamos relės R blokuose UP-65, SP-69. Sužadinta kiekviena relė R savo bloke kontaktu atjungia 11 grandinę ir išsijungia visų maršruto sekcijų KS reles.
2.3. Tarpstočių eismo valdymo sistemos

Lietuvos geležinkeliuose eismo valdymui tarpstotyse naudojamos automatinės ir pusiau automatinės kelio blokuotės sistemos (7 pav.). 
545,08 km yra įrengta automatinė blokuotė (2 priedas), iš jų [6]: 

vienkelė – 268,18 km;

dvikelė – 276,90 km. 

1052,45 km yra įrengta pusiau automatinė blokuotė (3 priedas), iš jų:

vienkelė – 967,83 km;

dvikelė – 84,62 km.

7 pav. Automatinės ir pusiau automatinės kelio blokuotės sistemos
Norint užtikrinti intervalinį traukinių eismą ir saugumą, geležinkelio linijose yra naudojama automatinė kelio blokuotė [7]. Traukinių važiavimo grafikas yra skirstomas pagal laiką ir laiko trukmę. Tarpstotis suskirstoma į blokuojamuosius ruožus kad, pagal grafiką galima būtų realizuoti užduotą laiką ir laiko trukmę intervaluose. Kiekvienas blokuojamas ruožas atitveriamas šviesoforais.

Tiesiuose kelio ruožuose tarpstočių šviesoforų signaliniai žiburiai dieną ir naktį turi būti aiškiai matomi iš besiartinančio traukinio lokomotyvo kabinos ne mažiau kaip 1000 m [8]. Traukinių eismo saugumą autoblokuotėje užtikrina tai, kad automatinės kelio blokuotės ruožas yra kontroliuojamas traukinių tvarkdario. Tam tikrame ruože, atsiradus gedimui šviesoforas signalizuoja raudonai. Traukinių eismo saugumo užtikrinimui lokomotyve įrengiama automatinė lokomotyvo signalizacija, kuri rodo tarpstotės šviesoforo parodymus. Ruožuose, kur įrengta automatinė kelio blokuotė, naudojama triženklė ar keturženkė tarpstočio šviesoforų signalizacija. Tarpstočių triženklės signalizacijos automatinės kelio blokuotės ruožų šviesoforų signalų reikšmės yra šios [9]:

žalias žiburys – „leidžiama važiuoti; priekyje - laisvi ne mažiau kaip du blokuojamieji ruožai“;

geltonas žiburys – „leidžiama važiuoti; priekyje - laisvas blokuojamasis ruožas“;

raudonas žiburys  – „stop! Pravažiuoti signalą draudžiama“.

Triženklės ir keturženklės signalizacijos automatinės blokuotės ruožų priešstočio šviesoforas (tarpstočio šviesoforas, esantis prieš įleidžiamąjį) signalizuoja taip:

Geltonas mirksintis žiburys – „leidžiama važiuoti didžiausiu nustatytu greičiu; įleidžiamojo šviesoforo signalas – leidžiamasis, traukinys pro jį turi važiuoti mažesniu greičiu į šalutinį stoties kelią“;

Žalias mirksintis žiburys – „leidžiama važiuoti didžiausiu nustatytu greičiu; įleidžiamojo šviesoforo signalas – leidžiamasis, traukinys pro jį turi važiuoti ne didesniu kaip 80 km/h greičiu į šalutinį stoties kelią”.

Ruožuose, kuriuose įrengta automatinė kelio blokuotė, kiekvienas tarpstočio šviesoforas kito, prieš jį stovinčio šviesoforo, atžvilgiu yra įspėjamasis [10].

Dvikeliuose ruožuose, kuriuose automatinė lokomotyvo signalizacija netaisyklinguoju keliu naudojama kaip savarankiška signalizacijos priemonė, įspėjamųjų šviesoforų prieš įleidžiamuosius galima nestatyti. 

Ruožuose, kuriuose įrengta automatinė kelio blokuotė su triženkle signalizacija, atstumas tarp gretimų šviesoforų turi būti ne mažesnis už šiai vietai nustatytą stabdymo kelią, kai keleivinis traukinys važiuoja maksimaliu, bet ne didesniu kaip 120 km/h, o prekinis – ne didesniu kaip 80 km/h greičiu ir kai naudojamas paprastasis stabdymas. Jei stabdoma staigiai, atstumas tarp gretimų šviesoforų turi būti ne mažesnis už stabdymo kelią, įskaitant laiką, numatytą automatinei lokomotyvo signalizacijai ir autostopams įsijungti. Visais atvejais šis atstumas neturi  būti  mažesnis kaip 1000 metrų. 

Ruožuose, kuriuose įrengta automatinė kelio blokuotė su triženkle signalizacija ir kur keleiviniai  traukiniai  važiuoja  didesniu kaip 120 km/h greičiu, o prekiniai traukiniai – didesniu kaip 80 km/h greičiu, nustatytu didžiausiu greičiu, esant žaliam lokomotyvo žiburiui, jiems leidžiama važiuoti su sąlyga kad, pasikeitus žaliam lokomotyvo šviesoforo žiburiui į geltoną, atliekant paprastąjį stabdymą, traukinys bus sustabdytas prieš draudžiamąjį tarpstočio šviesoforo signalą. Šviesoforai statomi dešinėje traukinių eismo krypties pusėje arba kabinami virš atitinkamo kelio ašies. Tarpstočiuose, kur  traukinių eismas vyksta netaisyklinguoju keliu, atitveriamieji ir jų įspėjamieji šviesoforai prieš pervažas, traukiniams važiuojantiems netaisyklinguoju keliu, gali būti statomi ir kairėje traukinių eismo krypties pusėje. Šviesoforai statomi taip, kad, žiūrint iš traukinio lokomotyvo kabinos, jų signalų nebūtų galima supainioti su gretimų kelių šviesoforų signalais. Jei, laikantis statinių artumo gabarito, nėra galimybės įrengti šviesoforą dešinėje traukinių eismo krypties pusėje, geležinkelio valdytojo leidimu jis gali būti įrengtas kairėje. Ruožuose, kuriuose įrengta automatinė kelio blokuotė, tarpstočio šviesoforo nuolatinis signalas yra leidžiamasis, o įleidžiamųjų maršruto ir išleidžiamųjų – draudžiamasis. 

Automatinės  kelio  blokuotės  įrenginiai  neturi  leisti :

įjungti leidžiamųjų išleidžiamojo arba tarpstočio šviesoforų signalų, kol užimtas jų ribojamasis  ruožas;

tarpstočių, kur įrengta automatinė kelio blokuotė, šviesoforų signalai, traukiniui  įvažiuojant į blokuojamuosius ruožus ar sutrikus ruožų bėgių grandinėms, turi automatiškai persijungti į  draudžiamus signalus.

Automatinė kelio blokuotė turi būti papildyta automatine lokomotyvo signalizacija ir eismo kontrolės sistemos įrenginiais [11].

Maksimalus blokuojamojo ruožo ilgis negali būti ilgesnis kaip 2000 m., o minimalus blokuojamojo ruožo ilgis negali būti mažesnis nei 1000 m. Blokuojamas ruožas turi garantuoti gerą  šviesoforų matomumą.  

Atlikę blokinės eismo valdymo sistemos apžvalgą galime teigti, kad ši sistema pranašesnė už relinę, nes į vieną bloką galima patalpinti iki aštuonių relių, tai palengvina sistemos priežiūros darbus, nes kiekviena grandis turi savo kontroliuojamus objektus. Taip pat sistemos montavimo darbams bus sunaudota mažiau laidų, kas palengina gedimų paiešką.
Jei stotyje bus įrengta mikroprocesorinė eismo valdymo sistema, jos pranašumas tas, kad sumažės stoties aptarnaujančio personalo skaičius, jų funkcijas perduodant stočių tvarkdariui, o sistema užtikrins spartesnį iešmų perjungimą, aparatūra užima mažesnes patalas, ji bus lengviau aptarnaujama, taip pat sutaupytos išlaidos, kurias reikėjo mokėti stoties budėtojams ir pasenusios aparatūros aptarnavimui.
3. STOTIES TECHNINIŲ PARAMETRŲ ANALIZĖ 

3.1. Schematinio stoties kelio plano struktūra
Šis planas sudaromas be mastelio. 

· iešmų išdėstymas ir numeravimas;

· šviesoforų išdėstymas ir numeravimas;

· izoliuotųjų sandūrų išdėstymas;

· iešmų ordinatės, nuo MPC posto ašies iki valdymo objekto.
Išleidžiamųjų ir manevrų šviesoforų išdėstymas konkrečiu atveju priklauso nuo stoties technologinio proceso. Į technologinį procesą įeina traukinių maršrutų parengimo (priėmimo ir išleidimo), manevrų maršrutų parengimo operacijos.

Stoties traukinių ir manevrų šviesoforai žymimi raidėmis su skaitmeniniais indeksais. Pilnas traukinių šviesoforų žymėjimas priklauso nuo eismo krypties ir priėmimo – išleidimo kelio specializacijos.

Įleidžiamieji šviesoforai žymimi taip:

- nelyginės krypties N;
- lyginės krypties L.
Išleidžiamieji žymimi taip:

- iš kelio 1K – N1, L1;
- iš kelio 2K – N2, L2.
Manevrų šviesoforai nelyginiame stoties iešmyne žymimi raide M su nelyginiu skaičiumi pvz.; M1, M3, M4, ir t. t., lyginio stoties iešmyno – M2, M4, M6 ir t. t.

Įleidžiamieji šviesoforai L ir N yra stiebiniai. 

Jei geležinkelio ruože naudojama autonominė trauka, įleidžiamieji šviesoforai įrengiami ne mažesniu, kaip 50 m atstumu nuo pirmojo iešmo. 
Stoties zonoje manevrų šviesoforai išdėstomi taip, kad vykdant manevravimą būtų kuo mažesnis važiavimo kelias ir laikas. Todėl atliekamas sudėtingų manevrų maršrutų dalinimas į kelis paprastesnius.

Izoliuotos sandūros stoties iešmyne įrengiamos prie šviesoforų. Galimas šių izoliuotų sandūrų postūmis į tarpstočio ir į stoties pusę. Taip pat izoliuotos sandūros įrengiamos iešmo rėminio bėgio gale.

Norint apskaičiuoti iešmų ir šviesoforų ordinates, reikia žinoti naudingąjį trumpiausio priėmimo-išleidimo kelio ilgį. Tarkime, kad stotyje pagrindinio kelio ilgis yra 1200 m. Todėl išleidžiamojo šviesoforo N1 ordinatė yra 600 m nuo MPC posto ordinatės.
Šviesoforų ir iešmų ordinatės surandamos pagal specialias lenteles. Tam reikia žinoti stoties iešmų markes, stoties bėgių tipą ir atstumą tarp kelio ašių. Stoties pagrindinių kelių iešmų markės yra 1/11, o visų kitų 1/9. Stoties bėgių tipas – R 65. Atstumas tarp kelio ašių yra 5,3 m ten, kur įrengti stiebiniai šviesoforai, t.y tarp pagrindinių kelių 1K ir 2K, o tarp šalutinių kelių atstumas tarp kelio ašių lygus 5,1m. Maksimalus atvykimo – išvykimo kelių ilgis – 1500 m;

[image: image38.wmf]0

10

20

30

40

50

60

70

80

Ruožas

rida, tūkst. km

Kaunas–Jiesia

Lentvaris–Vievis

Valčiūnai–Kyviškės

�e�tokai–Kalvarija

Vaidotai–Paneriai

Palemonas–Gaižiūnai

1

1

5

74

30

4

3.2. Stoties dvibėgio kelio plano struktūra
Dvibėgis stoties kelio planas yra pagrindinis dokumentas, reikalingas įrengiant stotyje bėgių grandines, bėgių grandinių kelio įrenginius ir kabelinę aparatūrą. Dvibėgis kelio planas sudaromas priklausomai nuo naudojamos ruože elektros traukos.

Dvibėgiame kelio plane, skirtingai nei schematiniame kelio plane, iešmai ir keliai turi dvibėgį atvaizdą. Dvibėgiame stoties kelio plane yra pavaizduota:

- iešmai;

- šviesoforai nurodant jų signalų spalvas;

- izoliuotos sandūros abejų bėgių;

- iešmų ir autonominės traukos jungės;
 - kabelinės movos;

- kabelių trasa;

- maitinimo ir reliniai galai;

- mikroprocesorinės centralizacijos postas (MPC).
Dvibėgis kelio planas sudaromas atsižvelgiant į schematinį stoties kelio planą.

Į šį kelio planą perkeliamos izoliuotos sandūros ir parodomas bėgių, grandinių, kelio įrenginių išdėstymas. Po izoliuotų sandūrų, kurios sudaro kelių ir iešmų sekcijas stoties iešmyne, parodoma išdėstymo poliarumo kaita gretimose bėgių grandinėse. Pliusinis bėgis, bėgių grandinėse vaizduojamas pastorinta, o minusinis​​​​​​​​​​​​​​​​​​​​​ – plona linija.
Izoliuotos sandūros tarp izoliuotųjų kelio ruožų ir iešmų viduje įrengiamos ribose tarp smailės ir kryžmės, atsižvelgiant į tai, kad bėgių grandinės atsišakojimai būtų sujungti lygiagrečiai.[image: image39.wmf]0

Pagrindiniuose keliuose ir keliuose, kuriuose vykdomas ALS kodavimas, iešmų izoliuotos sandūros įrengiamos atsišakojime. 

ALS kodavimas vykdomas stočių pagrindiniuose bei atvykimo – išvykimo keliuose, kuriais važinėja traukiniai be sustojimo didesniu kaip 50 km/h greičiu, arba kuriais važinėja keleiviniai traukiniai.

Iešmų ir beiešmių kelių ruožuose ir priėmimo – išleidimo keliuose įrengtos kintamosios 25 Hz srovės dvisiūlės bėgių grandinės, įmontuojant jose droselinius transformatorius. Dvisiūlės bėgių grandinės ruožuose, kur vykdomas ALS kodavimas, minimaliai sumažėja asimetrijos srovė. ALS kodavimas vykdomas 50 Hz srove. Bėgių grandinėse įrengti viengubi iešmų traukos sujungėjai, kurie praleidžia srovę bėgių grandinėse. 
3.3. Bėgių grandinių struktūra ir veikimas
Šiuo metu Lietuvos geležinkeliuose labiausiai paplitusios yra dvisiūlės bėgių grandinės su DSŠ-12, DSŠ-13 tipo relėmis. Pastaruoju metu vietoj DSŠ-13 yra projektuojamos bėgių grandinės su  DSŠ-16 tipo relėmis. Jos  naudojamos, kai bėgių grandinės ilgis 1500 m (8 pav.), o su DSŠ-13 rele – iki 1200 m, nes veikia 25 Hz dažniu ir gali būti naudojamos ir elektrifikuotuose ruožuose. Bėgių grandinės skirtos izoliuotųjų kelio ruožų laisvumo ir užimtumo kontrolei. Visi stoties keliai ir iešmynai suskirstyti į atskirus kelio ruožus, kurie izoliuoti vienas nuo kito izoliacinėmis sandūromis. Bėgių grandinių pavadinimai yra nurodyti dvibėgiame stoties plane. Poliariškumo kaita užtikrina apsaugą nuo izoliuotos sandūros pramušimo ir tarpusavio sąveikos. Tačiau projektavimo normose naujas stotis rekomenduojama projektuoti su toninio dažnio (tonalinėmis) bėgių grandinėmis. Toliau trumpai apžvelgiami tonalinių bėgių grandinių pranašumai ir trūkumai, naudojant 25 Hz dažnio bėgių grandines. 
Pranašumai:

· tonalinės bėgių grandinės labiau apsaugotos nuo harmonikų sukeliamų traukos srovės, kadangi nešamasis ir moduliacinis dažniai užtikrina, kad kelio filtras praleis tik „savo“ dažnį;

· tonalinės bėgių grandines tarpstočiuose ir stotyse, kuriose nereikalinga tiksli sandūros koordinatė galima projektuoti besandūres bėgių grandines. Tai labai pagerina kelio kokybę ir palengvina aptarnavimą;

· didelis nutolimo atstumas nuo centralizacijos posto (iki 12 km).
Trūkumai:

· Sudėtingas tonalinių bėgių grandinių projektavimas, reguliavimas ir aptarnavimas dėl jų „plaukiojančių“ sandūrų besandūriniame kelyje ir jautrumo balasto varžai;

· tonalinėms bėgių grandinėms relinėje patalpoje reikia iki 30 % daugiau vietos.

8 pav.  Kintamos srovės 25 Hz  bėgių grandinė su DSŠ-16 tipo kelio rele
Maksimalus tonalinės bėgių grandinės ilgis – iki 1000 m, o vidutinis tarpstotyje – apie 500 m. Taigi atsiranda daug išsidėsčiusių tarpstotyje pavienių objektų, kuriuos nepatogu aptarnauti.
Kiekvienas atvykimo – išvykimo kelias, iešminiai izoliuotieji kelio ruožai ir beiešmiai izoliuotieji kelio ruožai jų laisvumo ir užimtumo kontrolei švieslentėje turi indikacines ląsteles. Esant laisvam izoliuotąjam kelio ruožui ir neparengtam maršrutui per izoliuotąjį kelio ruožą, indikacinės ląstelės nešviečia. Esant laisvam izoliuotąjam kelio ruožui ir parengtam maršrutui per izoliuotąjį kelio ruožą, indikacinės ląstelės švieslentėje šviečia baltai (balta juosta). Važiuojant riedmenims izoliuotuoju kelio ruožu (maršrutu), į kurį įeina izoliuotasis kelio ruožas arba esant netikram jo užimtumui dėl bėgių grandinės gedimo, ruožo indikacinės ląstelės šviečia raudonai. Pravažiavus riedmenims izoliuotąjį kelio ruožą ir įvykus automatiniam izoliuotojo kelio ruožo atblokavimui, jo indikacinės ląstelės nustoja šviesti.

3.4. Šviesoforai ir jų valdymas
 Stotyje traukinių eismas ir manevravimas vykdomas pagal šviesoforų signalus, naudojantis geležinkelio signalizacijos taisyklėmis (ST) . 
Įleidžiamųjų ir išleidžiamųjų šviesoforų draudžiamasis signalas yra raudonas šviesoforo žiburys arba nešviečiantys visi šviesoforo žiburiai.

Manevrų šviesoforų draudžiamasis signalas yra mėlynas žiburys. Manevrinio maršruto leidžiamasis signalas yra baltas šviesoforo žiburys.
Šviesoforuose naudojamos dvisiūlės ir viensiūlės 12 V lemputės. Yra naudojami 220/12 V transformatoriai.

Šviesoforai gali dirbti dviem rėžimais: „DIENOS“ – lemputės maitinamos nominalia įtampa ir „NAKTIES“ – lemputės maitinamos 180 V įtampa.

Sistema seka srovės dydį, tekantį per transformatorių, ir pagal tai nustato lemputės perdegimą.

Perdegus pagrindiniam šviesoforo lemputės siūleliui jis persijungia į rezervinį (jei toks numatytas). Sugedus ir rezerviniam siūleliui, šviesoforo parodymas persijungia į labiau draudžiamąjį signalą. Kiekvienam šviesoforo gedimui generuojamas aliarmas.

3.5. Iešmų perjungimo būdai ir kontrolė
Iešmus būtina  įjungti į elektrinę centralizaciją, nes tai sumažins juos aptarnaujantį personalą. Visų iešmų perjungimui, mechaniniam blokavimui ir padėčiai kontroliuoti naudojamos SP-6M tipo elektros pavaros su kintamos srovės elektros varikliais.
Jei yra netikrasis iešmų kelio ruožo užimtumas, iešmą galima perjungti panaudojus pagalbinį iešmų perjungimo mygtuką su skaitikliu „Pagalbinis iešmų perjungimas“. Iešmai perjungiami į kitą padėtį:
automatiškai, naudojant maršrutinį iešmų ir signalų valdymą, stoties budėtojui paspaudus pulte maršruto pradžios ir pabaigos mygtukus;

individualiu būdu iš iešminio komutatoriaus - individualaus iešmų perjungimo rankenėlių pagalba.
Individualiu būdu bet kuris iešmas perjungiamas pasukant individualaus iešmų perjungimo rankenėlę į atitinkamą padėtį. Taip iešmai perjungiami juos remontuojant, tikrinant smailių glaudumą, atskirais atvejais ruošiant maršrutą, esant kai kuriems maršrutinės relinės centralizacijos gedimams.

9 pav. Elektros pavaros ir jos objektinio valdiklio savitarpio komutacinė schema
Norint perjungti iešmus maršrutiniu būdu, būtina paspausti pulte pradžios ir pabaigos maršruto mygtukus. Paspaudus pradžios maršruto mygtuką, prie rengiamo maršruto šviesoforo indikacinė ląstelė pradeda šviesti žaliai. Paspaudus pabaigos maršruto mygtuką, visų mygtukų, esančių prie rengiamo maršruto šviesoforų, indikacinės ląstelės pradeda šviesti žaliai ir tuo parodo, kad prasidėjo maršruto rengimo procesas. Šiuo metu visi iešmai, įeinantys į rengiamą maršrutą, automatiškai persijungia į reikiamą padėtį (jeigu jie iki to buvo kitoje padėtyje, ne pagal rengiamą maršrutą), iešmai persijungia vienu metu ir jų persijungimo momentą galima stebėti pagal ampermetro rodmenis. Sąvažos iešmai persijungia nuosekliai vienas po kito.
Iešmų perjungimas ir padėtis kontroliuojami pulte:
Kiekvieno vieninio iešmo arba sąvažos iešmų padėčiai kontroliuoti iešminiame komutatoriuje įrengtos trys lemputės: žalia, geltona ir raudona. Žalia lemputė dega iešmui esant pliusinėje padėtyje, geltona – minusinėje padėtyje, o raudona lemputė dega, jeigu nėra iešmo padėties kontrolės.

Be to, iešmo perjungimo kontrolei pulto viršuje įrengtas indikatorius. Pagal indikatoriaus rodyklės pakrypimą galima nustatyti iešmo perjungimo pradžią ir pabaigą, taip pat pavaros variklio darbą sankabos režimu. Perjungiant iešmus, indikatoriaus rodyklė pakrypsta į dešinę pusę ir rodo iešmo perjungimo metu elektros pavaros variklio darbo srovę. Dirbant elektros pavarai sankabos režimu indikatoriaus rodyklė pakrypsta daugiau į dešinę pusę.

Jei iešmo smailės neperjungiamos į kraštinę padėtį, dėl užterštumo ar patekusių tarp smailės ir rėminio bėgio pašalinių daiktų, elektros pavaros veikimas sankabos režime po 6–7 sekundžių nutrūksta automatiškai, pradeda skambėti iešmų atlenkimo skambutis. Stoties budėtojas turi perjungti iešmą į pradinę padėtį, paspaudęs atitinkamo iešmo valdymo mygtuką.
Įrengus stotyje visus šviesoforus su šviesos diodinėmis galvutėmis bus ženkliai pagerintas šviesoforų matomumas, o panaudojus „DIENOS“ – „NAKTIES“ rėžimą, sumažės energijos sąnaudos.

Rengiant naujus projektus, būtina iešmus  įjungti į elektrinę centralizaciją, nes tai sumažins juos aptarnaujantį personalą.
3.6. Signalizacijos sistemų gedimų ir sulaikytų traukinių analizė
Atlikus gedimų ir sulaikytų traukinių analizę 10 paveiksle matyti, kad per pastaruosius metus kreivė ženkliai svyra žemyn, tai rodo, kad signalizacijos įrenginių modernizavimas stotyse ir tarpstotyse sumažina gedimų ir sulaikytų traukinių skaičių [12]. 

10 pav. Signalizacijos sistemų gedimų ir sulaikytų traukinių analizė

Per kelis paskutinius metus diegiant naujas eismo valdymo ir signalizacijos sistemas, signalizacijos gedimų skaičius sumažėjo nuo 344 iki 240, o tuo pačiu ženkliai, t. y. nuo 135 iki 101 sumažėjo ir sulaikytų traukinių skaičius. Tai rodo, kad signalizacijos įrenginių modernizavimas stotyse ir tarpstočiuose naudingas, nes mažina signalizacijos gedimų ir sulaikytų traukinių skaičių. 

11 pav. Vežimų Lietuvos geležinkeliais dinamika
Nuo traukinių, sulaikytų dėl signalizacijos gedimų, skaičiaus priklauso bendra keleivių ir krovinų vežimo trukmė. Kuo ilgiau traukiniai užtruks stotyse ar tarpstočiuose, tuo didesnius nuostolius patirs geležinkelių transportu krovinius vežančios bendrovės. Norint, kad keleivių ir krovinių vežimai Lietuvos geležinkeliais neužtruktų ilgiau nei gretimose šalyse, šių vežimų apimtys augtų 11 paveikslas, reikia siekti, kad eismo valdymo ir signalizacijos gedimų ir sulaikytų traukinių skaičiaus būtų minimalus [13].

Norint, kad įrenginiai patikimai veiktų, reikia: nustačius arba gavus pranešimą apie eismo valdymo sistemų gedimą, skubiai tvarkdarys turi padaryti atitinkamą įrašą traukinių eismo tvarkdario žurnale, o traukinių eismą organizuoti eismo taisyklių nustatyta tvarka [14].

Tvarkdariui draudžiama naudotis signalizacijos įrenginiais (vadovaujantis sugedusių įrenginių kontrolės prietaisų rodmenimis įjungti šviesoforuose leidžiamuosius signalus) tol, kol nebus pašalinti gedimai, patikrinti kaip veikia įrenginiai, įrašyti atitinkami įrašai traukinių eismo tvarkdario žurnale. Draudžiama naudotis įrenginiais ir tuo atveju, kai tvarkdario monitoriaus ekrane atsistatys izoliuotųjų ruožų laisvumas ar užimtumas, iešmų padėties kontrolė ar pasikeis kiti rodmenys, tol, kol nebus atitinkamų įrašų traukinių eismo tvarkdario žurnale, nes kitu atveju galimos grėsmės traukinių eismo saugumui.

Ypatingų komandų grupės funkcijos. Ypatingų komandų grupės funkcijos naudojamos tik ypatingais atvejais – iš dalies sutrikus įrenginių darbui. Prieš naudojant šias funkcijas reikia įsitikinti pagal eismo taisyklių reikalavimus, ar jų panaudojimas nesukels grėsmės traukinių eismo saugumui. 

Ypatingos komandos vykdomos dviem etapais:

· tvarkdarys pasiunčia šios grupės komandą; 

· tvarkdarys ne vėliau kaip per 15 sekundžių po pirmojo etapo pasiunčia komandos patvirtinimą. Patvirtinimas turi būti taikomas objektams, aktyvuotiems pirmame etape.

Tvarkdario veiksmai aptikus netikrąjį izoliuotojo ruožo (iešminio, beiešminio ar kelio) laisvumą:

1. Tuoj pat apie tai įrašyti į apžiūros žurnalą. 
2. Jeigu buvo įjungta šviesoforų automatinė veiksena – perjungti juos į individualųjį valdymą.

Apie gedimą pranešti elektromechanikui ir budinčiam automatikos ir ryšių operatyviniam tvarkdariui. Kol nebus pašalintas bėgių grandinės gedimas, maršrutais, kuriuose yra netikras izoliuotųjų ruožų laisvumas, traukiniai priimami, išleidžiami ir manevruojama draudžiamaisiais atitinkamų šviesoforų signalais.
Jei neįmanoma tarpstotyje pakeisti traukinių važiavimo krypties, yra netikrasis tarpstočio užimtumas, krypties keitimas atliekamas pagalbine krypties keitimo komanda. 

Tvarkdario veiksmai:

· patikrinti tarpstočio faktinį laisvumą;
· patikrinti ar išleidžiamųjų šviesoforų rodmenys į tą tarpstotį yra draudžiamieji;
· patikrinti ar to tarpstočio raktas krivūlė įstatytas į spyną ir pasuktas.
Vienkelės ar dvikelės autoblokuotės kryptis pasikeis, kai bus įvykdytos šios sąlygos:

· stotyje, kurioje nustatyta AB kryptis priimti traukinį, tvarkdarys duoda komandą  pakeisti kryptį į „Išvykimas“;
· stotyje, kurioje nustatyta AB kryptis išleisti traukinį, tvarkdarys duoda komandą  pakeisti kryptį į „Atvykimas“;
· to tarpstočio  raktas krivūlė įstatytas į spyną ir pasuktas;
· nėra paruoštas išleidžiamasis maršrutas iš kaimyninės stoties;
· nėra aktyvuota visų tarpstočio bėgių grandinių traukinio pravažiavimo kontrolė.

Visus elektros tiekimo sutrikimus, tokius kaip: bent vieno iš elektros stovų atsijungimas, ar visų maitinimo stovų atsijungimas, taip pat automatinės elektros stoties ir nepertraukiamo elektros tiekimo įrenginio sutrikimus, tvarkdarys privalo įrašyti į traukinių eismo tvarkdario žurnalą ir pranešti įrenginius aptarnaujančiam personalui. 

Dingus elektros tiekimui, įrenginiai dar 20 minučių gali veikti normaliai nuo nepertraukiamo elektros tiekimo įrenginio. 

Per tą laiką  tvarkdarys turi pasiruošti visiškam sistemos atsijungimui:

1. Atjungti visoje stotyje leidžiamuosius signalus.

2. Atrakinti parengtus maršrutus.

3.   Iešmus nustatyti į reikiamą padėtį.
Sugedus nepertraukiamo elektros tiekimo įrenginiui naudojimasis įrenginiais nutraukiamas.

Išanalizavus, galime teigti, kad signalizacijos gedimų ir sulaikytų traukinių skaičių taip pat lemia operatyvus aptarnaujančio personalo darbas t. y., kuo greičiau bus atstatytas nepertraukiamas signalizacijos įrenginių veikimas, tuo pervežimas geležinkelio transportu bus efektyvesnis. 
4. GELEŽINKELIAIS VEŽAMŲ KROVINIŲ ANALIZĖ IR STOTIES DARBUOTOJŲ POREIKIS
4.1. Geležinkeliais vežamų krovinių analizė

Skirtingais kelio ruožais vežamų krovinių kiekis ženkliai skiriasi, todėl prieš parenkant ir įdiegiant naują eismo valdymo sistemą, būtina išanalizuoti modernizuojamo ruožo apkrovimo netolygumus  bei įvertinti ruožo efektyvumą.

Ruožu vežamų krovinių netolygumo rodiklis yra grįžtamumo koeficientas. Jis rodo tuščia kryptimi vežamų krovinių santykį su krauta kryptimi vežamu krovinių kiekiu.

Vežimų apkrovimo netolygumo rodiklio koeficientas – tai maksimalus per mėnesį vežtų krovinių kiekio santykis su vidutiniu mėnesiniu vežtų krovinių kiekiu per metus. Šio koeficiento vidutinė reikšmė visiems kroviniams ​– 1,05. Dėl vežimų geležinkeliais netolygumo būtina turėti krovinių praleidžiamumo rezervą, lokomotyvų ir vagonų atsargas, išlaikyti papildomus darbuotojus, kurie visiškai išnaudojami vežimų efektyvumui pasiekus maksimumą. Tokiu laikotarpiu ruožuose atsiranda žinomi traukinių praleidžiamumo sunkumai.

Ruožų apkrovimo netolygumas vertinamas netolygumo koeficientu [15]:

 – lokomotyvų traukinių rida, km.
Eismo apkrovai įvertinti pasirinkti: du dvikeliai ruožai ir keturi vienkeliai ruožai.
1 lentelė.  Ruožų apkrovos netolygumo įvertinimas
	Eil.

Nr.
	Ruožo pavadinimas
	Kelių skaičius
	Ruožo ilgis
	Ketvirtinė lokomotyvo rida, km
	Rida per metus, km

	
	
	
	
	I
	II
	III
	IV
	

	1.
	Kaunas–Jiesia
	2
	8,22
	505
	631
	605
	482
	2223

	2.
	Lentvaris–Vievis
	2
	23,50
	75146
	73649
	70168
	79462
	298425

	3.
	Valčiūnai–Kyviškės
	1
	23,7
	31218
	30254
	28216
	32012
	121700

	4.
	Šeštokai–Kalvarija
	1
	16,93
	832
	1079
	958
	902
	3771

	5.
	Vaidotai–Paneriai
	1
	8,80
	3441
	3659
	4982
	4361
	16443

	6.
	Palemonas–Gaižiūnai
	1
	25,48
	4618
	5297
	5807
	6295
	22017


[image: image42.emf]9 (8 %)

35 (31 %)

39 (35 %)

20 (18 %)

9 (8 %)

Iki 1970 metų.

1971-1980 metų.

1981-1990 metų.

1991-2000 metų.

Po 2000 metų.


[image: image43.wmf]0

50

100

150

200

250

300

Ruožas

rida, tūkst. km

Kaunas–Jiesia

Lentvaris–Vievis

Valčiūnai–Kyviškės

�e�tokai–Kalvarija

Vaidotai–Paneriai

Palemonas–Gaižiūnai

4

2

298

122

16

22


                         a) apkrovimas per I ketvirtį;                                           

                       b) apkrovimas per II ketvirtį;            
                        c) apkrovimas per III ketvirtį;                                           
[image: image45.emf]vnt

0

50

100

150

200

250

300

350

400

2001 2002 2003 2004 2005 2006 2007

metai

Gedimų skaičius

Sulaikyta traukinių


d) apkrovimas per IV ketvirtį;            

12 pav. Ruožų apkrovos netolygumo įvertinimas ketvirčiais

12 paveiksle matyti, kad labiausiai apkrautas antras ruožas, kuris yra dvikelis. Apkrovimas kinta ataskaitiniais ketvirčiais. Po to trečias ruožas, kuris yra vienkelis, čia traukinių pralaidumas taip pat labai didelis. Visa tai atlikus galima teigti, kad antrame Lentvaris–Vievis ir trečiame Valčiūnai–Kyviškės ruožuose įvertinus traukinių pralaidumą, mikroprocesorinė eismo valdymo sistema turėtų kelis kartus greičiau atsipirkti, nei kituose nagrinėtuose ruožuose.

13 pav. Ruožų apkrovos netolygumo įvertinimas per metus

Įvertinę ruožų apkrovos netolygumą per metus 13 paveikslas, taip pat išryškėja, kad labiausiai apkrautas antras ruožas Lentvaris–Vievis, tad galima teigti, kad šiame ruože nujų eismo valdymo sistemų įdiegimas būtinas, o sistemos atsiperkamumas efektyviausias.
2-oje lentelėje pateikta pasirinktų ruožų ridos netolygumų pagal ketvirčius statistinė analizė. Matyti, kad antrojo ruožo netolygumo koeficientas yra mažiausias ir šis ruožas stabiliausias. Nestabiliausias pagal ketvirtinį apkrovimą yra ketvirtas ruožas.

 – lokomotyvo rida per ketvirtį; 
[image: image18.wmf]C

– vidutinė lokomotyvo rida.
2 lentelė.  Ruožų ridos netolygumų analizė
	Eil.

Nr.
	Ruožo pavadinimas

	1.
	Kaunas–Jiesia
	0,0163
	0,0130
	0,0136
	0,0171
	0,0150

	2.
	Lentvaris–Vievis
	0,00031
	0,00032
	0,00033
	0,00030
	0,000315

	3.
	Valčiūnai–Kyviškės
	0,00076
	0,00078
	0,00084
	0,00074
	0,00078

	4.
	Šeštokai–Kalvarija
	0,0203
	0,0157
	0,0177
	0,0188
	0,018125

	5.
	Vaidotai–Paneriai
	0,0026
	0,0024
	0,0018
	0,0020
	0,0022

	6.
	Palemonas–Gaižiūnai
	0,0055
	0,0048
	0,0044
	0,0040
	0,004675

a) ridos netolygumas per I ketvirtį;

b) ridos netolygumas per II ketvirtį;            

c) ridos netolygumas per III ketvirtį;            
d) ridos netolygumas per IV ketvirtį;            
14 pav. Ruožų ridos netolygumų įvertinimas ketvirčiais

Atlikus ruožų apkrovos ir ridos netolygumų analizes galima teigti, kad egzistuoja ruožų apkrovos netolygumai, kurie charakterizuoja parenkamo ruožo tinkamumą, o įvertinę ruožų apkrovos netolygumo koeficientus, galime efektyviau planuoti riedmenų darbus ir racionaliau pasirinkti tam tikrą ruožą įdiegiant šiuolaikiškas modernias eismo valdymo sistemas.
4.2. Stoties darbuotojų poreikio nustatymas
Jei stotyje bus įrengta mikroprocesorinė eismo valdymo sistema, šios sistemos pranašumas akivaizdžiai matomas 3 lentelėje, nes sumažės stoties aptarnaujančio personalo skaičius, jų funkcijas perduodant stočių tvarkdariui, vyksta spartesnis iešmų perjungimas, aparatūra užima mažesnes patalpas ir lengviau aptarnaujama, sutaupomos lėšos, kurias reikėjo mokėti stoties budėtojams ir pasenusiai aparatūrai aptarnauti.
3 lentelė.  Aptarnaujančio personalo kitimas pasirenkant skirtingas eismo valdymo sistemas
	Eil.

Nr.
	Stotis
	Aptarnaujančio personalo skaičius
	Stoties klasė
	Eismo valdymo sistema

	1.
	Kirtimai
	17
	3
	Blokinė

	2.
	Pabradė
	26
	3
	Rakinamoji

	3.
	Dūkštas
	16
	3
	Relinė

	4.
	Dotnuva
	6
	3
	Mikroprocesorinė


Kaip matome 15 paveiksle, įrengus mikroprocesorinę eismo valdymo sistemą, aptarnaujančio personalo sumažės 2–2,5 karto lyginant su  reline ir blokine eismo valdymo sistema, net 3 kartus ir daugiau palyginti su rakinamąja valdymo sistema.

15 pav. Aptarnaujančio personalo stotyse kitimas
5. MIKROPROCESORINĖS EISMO VALDYMO SISTEMOS ĮDIEGIMO KAŠTAI IR ATSIPERKAMUMAS
Automatikos ir ryšių ūkis vaidina labai svarbų vaidmenį užtikrinant saugų ir tikslų traukinių eismą. Didinant traukinių greitį bei kelių praleidžiamąjį pajėgumą, nenutrūkstamą ryšį tarp geležinkelio transporto padalinių, savalaikį informacijos nurodymą bei įsakymų perdavimą, nuo automatikos, telemechanikos bei ryšių plėtojimo priklauso vežimų kultūra bei efektyvus transporto priemonių ir kitų transporto šakų nuolatinių įrengimų panaudojimas. Automatikos ir ryšių ūkyje dalyvauja 5,5 % eksploatacijos darbuotojų ir sunaudojama 4,8 % vežimams skirtų lėšų.
Automatinė blokuotė užtikrina eismo saugumą ir didina praleidžiamąjį pajėgumą. Dvikelėse linijose su keturženkliais šviesoforais gali būti nustatytas 3 min, o su triženkliais – 6–8 min intervalas tarp traukinių. Realiai dvikelėse linijose su automatine blokuote ir elektriniu iešmų centralizavimu stotyse praleidžiamąjį pajėgumą galima padidinti iki 180–220 porų traukinių per parą, o tai yra 3–3,5 karto daugiau, negu esant telefono-telegrafo sistemai ir 2–2,5 karto daugiau negu esant pusiau automatinei blokuotei.
Iešmų ir signalų įranga įgalina iš vieno centro valdyti iešmus bei signalus 150–200 km ruože. Žymiai sumažėja budinčių iešmininkų postų, bei stoties budėtojų skaičius. 
Stotyse įrengiama elektrinės iešmų ir signalų centralizacijos įranga. Elektrinė iešmų ir signalų įranga 15–20 % padidina stoties ir aplinkinių tarpustočių praleidžiamąjį pajėgumą. Naudojant relinę mikroprocesorinę eismo valdymo sistemą, relių skaičius vidutiniškai sumažėja nuo 80 iki 23 skaičiuojant vienam stoties iešmui [16]. Esant elektriniam valdymui, maršrutas paruošiamas  nuo 10 sek iki 1 min, o esant rankiniam valdymui tam prireikia 10–15 min. Pagrindinės eksploatacinės automatikos ūkio sąnaudos planuojamos gamybiniame – finansiniame plane pagal elementus (medžiagos, kuras, el. energija, darbo užmokestis ir kt.), pagal išlaidų straipsnius. Visos šios sąnaudos faktiškai atsispindi balansinėje ataskaitoje.
Automatikos įrenginių kapitalinis remontas atliekamas savo ir rangovų jėgomis. Pagal veiklos rūšis kapitalinio remonto darbai skirstomi į: 
· įeinantys į gamybos sąnaudas;

· didinantys pradinę vertę.

Remonto darbų atlikimui surašomi aktai, sustatomos darbų atlikimo sąmatos. Automatikos ir ryšių įrenginių techninė būklė vertinama balais.
Šioje dalyje yra įvertinami mikroprocesorinės eismo valdymo sistemos įdiegimo Z stotyje kaštai. Visi kaštai yra pateikiami lentelėje.
4 lentelė. Mikroprocesorinės eismo valdymo sistemos įdiegimo kaštai Z stotyje
	Eil. Nr.
	Darbai
	Mato vienetas
	Kiekis
	Vieneto kaina, Lt
	Suma, Lt

	I
	Signalizacijos įrenginių tiekimas
	 
	 
	 
	 

	1. 
	Stiebinis dviženklis šviesoforas su transformatoriaus dėže
	vnt. 
	2
	4500
	9000

	2. 
	Stiebinis keturženklis šviesoforas su transformatoriaus dėže
	vnt. 
	4
	6100
	24400

	3. 
	Stiebinis keturženklis šviesoforas su išimtiniu signalu ir transformatoriaus dėže
	vnt. 
	2
	9500
	19000

	4. 
	Žemasis keturženklis šviesoforas
	vnt. 
	4
	2000
	8000

	5. 
	Žemasis dviženklis šviesoforas
	vnt. 
	8
	900
	7200

	6. 
	Elektros pavaros SP-6M
	vnt. 
	11
	2800
	30800

	7. 
	Iešmų garnitūrai ir detalės
	vnt. 
	11
	1250
	13750

	8. 
	Kelio transformatoriai PRT-G
	vnt. 
	41
	255
	10455

	9. 
	Kelio transformatoriai POBS-2G
	vnt. 
	4
	370
	1480

	10. 
	Signaliniai transformatoriai  ST-4G
	vnt. 
	62
	160
	9920

	11. 
	Rezistoriai 6 Om 5 A RR1.1
	vnt. 
	47
	95
	4465

	12. 
	Ribotuvai VOCN-220
	vnt. 
	41
	50
	2050

	13. 
	Ribotuvai VOCN-24
	vnt. 
	41
	42
	1720

	14. 
	Universali kabelinė mova UKM-12-I
	vnt. 
	12
	160
	1920

	15. 
	Universali kabelinė mova UKM-12-II
	vnt.
	2
	300
	600

	16. 
	Universali kabelinė mova UPM-24-IV
	vnt.
	11
	260
	2860

	17. 
	Atsišakojimo kabelinė mova RM4-28
	vnt.
	12
	300
	3600

	18. 
	Atsišakojimo kabelinė mova RM7-84
	vnt.
	11
	800
	8800

	19. 
	Transformatorinė keldėžė PJ-1
	vnt.
	34
	800
	27200

	20. 
	Cinkuotas pagrindas po keldėžė
	kompl.
	34
	170
	5780

	21. 
	Cinkuotas pagrindas po mova
	kompl.
	42
	150
	6300

	22. 
	Cinkuotas pagrindas nykštukiniam šviesoforui su viena galvute
	kompl.
	8
	250
	2000

	4 lentelės tęsinys

	Eil. Nr.
	Darbai
	Mato vienetas
	Kiekis
	Vieneto kaina, Lt
	Suma, Lt

	23. 
	Cinkuotas pagrindas nykštukiniam šviesoforui su dvejomis galvutėmis
	kompl.
	4
	280
	1120

	24. 
	Pamatas stiebiniams šviesoforams
	vnt.
	8
	900
	7200

	25. 
	Pagrindai šviesoforų kopėčioms
	vnt.
	8
	150
	1200

	26. 
	Jungės transformatorių keldėžei
	kompl.
	23
	67
	1541

	27. 
	Privirinami sujungėjai
	vnt.
	300
	8
	2400

	28. 
	Sujungėjai tipas II
	vnt.
	300
	11
	3300

	29. 
	Tašai išilginiai, bėgių grandinių jungių tvirtinimai
	vnt.
	36
	110
	3960

	30. 
	Kabelinis šulinys RKŠ-2
	vnt.
	3
	1250
	3750

	31. 
	Kabelinis šulinys RKŠ-3
	vnt.
	24
	1400
	33600

	32. 
	Vamzdžiai PVC d100mm.
	m
	1242
	30
	37260

	33. 
	Vamzdžiai HDPE d110mm.
	m
	730
	35
	25550

	34. 
	Vamzdžiai PE d50mm.
	m
	510
	25
	12750

	
	Lauko kabeliai ir laidai
	
	
	
	

	
	Bėgių grandinių kabeliai:
	
	
	
	

	35. 
	SBZPU 3x2X0.9
	m
	10530
	3,5
	36855

	36. 
	SBZPU 4x2X0.9
	m
	4050
	4
	16200

	37. 
	SBZPU 7x2X0.9
	m
	9930
	6
	59580

	38. 
	SBZPU 10x2X0.9
	m
	5700
	8,2
	46740

	39. 
	SBZPU 14x2X0.9
	m
	50
	10,5
	525

	40. 
	SBZPU 24x2X0.9
	m
	1410
	16
	22560

	
	Iešmų kabeliai:
	
	
	
	

	41. 
	SBZPU 4x2X0.9
	m
	1590
	4
	6360

	42. 
	SBZPU 7x2X0.9
	m
	770
	6
	4620

	43. 
	SBZPU 10x2X0.9
	m
	890
	8
	7298

	44. 
	SBZPU 10x2X1.4
	m
	640
	11
	7296

	45. 
	SBZPU 48x2X1.4
	m
	1370
	29,5
	40415

	
	Šviesoforų kabeliai:
	
	
	
	

	46. 
	SBZPU 7x2X0.9
	m
	1210
	6
	7260

	4 lentelės tęsinys

	Eil. Nr.
	Darbai
	Mato vienetas
	Kiekis
	Vieneto kaina, Lt
	Suma, Lt

	47. 
	SBZPU 10x2X0.9
	m
	730
	8,2
	5986

	48. 
	SBZPU 10x2X1.4
	m
	110
	11,4
	1254

	49. 
	SBZPU 14x2X1.4
	m
	2640
	15,5
	40920

	50. 
	SBZPU 16x2X1.8
	m
	1900
	19
	36100

	51. 
	SBZPU 24x2X0.9
	m
	770
	16
	12320

	52. 
	SBZPU 30x2X0.9
	m
	350
	21
	7350

	53. 
	SBZPU 30x2X1,4
	m
	2400
	25,5
	61200

	54. 
	SBZPU 30x2X1,8
	m
	1900
	28
	53200

	55. 
	SBZPU 48x2X1.4
	m
	1420
	29,5
	41890

	56. 
	SBZPU 48x2X1.8
	m
	3100
	34
	105400

	
	Montavimo laidai:
	
	
	
	

	57. 
	Laidas PV- 3x1,5
	m
	444
	0,5
	222

	58. 
	Laidas PV-3x2,5
	m
	184
	0,8
	147

	59. 
	Signalinė juosta tranšėjų žymėjimui
	m
	11960
	0,6
	7176

	
	Centralizacijos posto vidaus kabeliai ir laidai
	
	
	
	

	60. 
	Įžeminimo kontūrai su varinėmis šynomis
	kompl.
	1
	3500
	3500

	61. 
	Centralizacijos posto vidaus kabeliai ir laidai
	m
	6430
	4
	25720

	62. 
	Apsauginės ir priešgaisrinės signalizacijos įranga ir medžiagos
	kompl. 
	1
	4000
	4000

	63. 
	Gaisro gesinimo sistemos įranga ir medžiagos
	kompl. 
	1
	30000
	30000

	64. 
	Relinis stovas su  bėgių grandinių ir kita aparatūra bei kabelių laikikliu
	vnt. 
	18
	50000
	900000

	65. 
	PC/ECC kompiuterių spinta su įranga
	vnt. 
	1
	220000
	220000

	66. 
	ECC/ECC kompiuterių spinta su įranga
	vnt. 
	2
	225000
	450000

	67. 
	Kabelių paskirstymo spinta su WAGO gnibtynais
	vnt. 
	2
	42000
	84000

	

	4 lentelės tęsinys

	Eil. Nr.
	Darbai
	Mato vienetas
	Kiekis
	Vieneto kaina, Lt
	Suma, Lt

	68. 
	Įrenginių maitinimo paskirstymo spinta
	vnt. 
	1
	30000
	30000

	69. 
	AC/DC maitinimo šaltinių spinta
	vnt. 
	1
	30000
	30000

	70. 
	Maitinimo įvadų ir valdymo spinta
	vnt. 
	1
	30000
	30000

	71. 
	Nepertraukiamo maitinimo šaltinis (NMŠ)
	vnt. 
	1
	27000
	27000

	72. 
	Stoties akumuliatorių įranga su akumuliatoriais
	kompl.
	1
	17000
	17000

	73. 
	Stoties įvadinis maitinimo skydas (ĮMS)
	vnt. 
	1
	20000
	20000

	74. 
	PC kompiuteriai
	vnt.
	4
	4000
	16000

	75. 
	Monitoriai
	vnt.
	3
	2500
	7500

	76. 
	Operatoriaus ir techninės priežiūros  darbo vietos
	kompl. 
	1
	30000
	30000

	77. 
	Rakto krivūlės blokas
	vnt. 
	2
	2000
	4000

	II
	Signalizacijos įrenginių įrengimas ir bandymas 
	 
	 
	 
	 

	78. 
	Iešmų įrangos montavimas prijungiant kabelius ir bandymas 
	vnt.
	11
	600
	6600

	79. 
	Šviesoforų montavimas prijungiant kabelius ir bandymas 
	vnt.
	20
	650
	13000

	80. 
	Bėgių grandinių įrangos montavimas prijungiant kabelius ir bandymas 
	vnt.
	41
	160
	6560

	81. 
	Movų montavimas prijungiant kabelius ir bandymas 
	vnt.
	48
	200
	9600

	82. 
	Centralizacijos posto įrangos montavimas prijungiant kabelius ir bandymas 
	kompl. 
	1
	11000
	11000

	83. 
	Aparatūros patikra LG laboratorijose (RTB) 
	kompl. 
	1
	15000
	15000

	

	4 lentelės pabaiga

	Eil. Nr.
	Darbai
	Mato vienetas
	Kiekis
	Vieneto kaina, Lt
	Suma, Lt

	84. 
	Įžeminimo kontūro įrengimas ir bandymas 
	kompl. 
	1
	200
	200

	85. 
	Kabelių klojimas ir bandymas 
	m 
	53440
	5
	267200

	86. 
	Kabelinės kanalizacijos įrengimas  
	m
	2482
	10
	21000

	87. 
	Apsauginės ir priešgaisrinės signalizacijos įrengimas ir bandymas 
	kompl. 
	1
	700
	700

	88. 
	Gaisro gesinimo įrengimas ir bandymas 
	kompl. 
	1
	1500
	1500

	89. 
	Programavimas ir testavimas
	kompl. 
	1
	245000
	245000

	90. 
	Bandymas ir pridavimas
	kompl.
	1
	56000
	56000

	Signalizacijos įrenginių tiekimas, įrengimas ir bandymas 
	Suma
	3545885


4 lentelėje matyti, kad šios sistemos įrengimas yra ganėtinai brangus 
[image: image24.wmf]=

3545885 Lt, tokios investicijos atsipirks, nes reikia žvelgti į priekį ir atnaujinti automatikos ir ryšių ūkio įrenginius.
Mikroprocesorinės eismo valdymo sistemos atsiperkamumas. Modernizavus stotis ir įdiegus naują mikroprocesorinę eismo valdymo sistemą, akivaizdžiai sumažėjo įrenginių kiekis, todėl sumažės ir sutrikimų skaičius, padidės traukinių eismo saugumas ir pagerės darbo sąlygos. Didelį relių skaičių, gremėzdiškus pultus ir švieslentes pakeis mikroprocesoriai ir patogios automatizuotos operatorių darbo vietos. Bus sumažintas eismo organizavimo darbuotojų, iešmininkų skaičius. Mažų stočių įrenginius bus galima valdyti ir kontroliuoti jų darbą iš centrinio valdymo skyriaus.

Žinodami stotyse dirbančių darbuotojų skaičių ir pareigas galime suskaičiuoti lėšų darbuotojų algoms poreikį.

Skaičiuojant atlygį už ištarnautus metus daroma prielaida, kad darbuotojai vidutiniškai dirbo maždaug 10 metų, o tai sudaro 15 % tarifinio atlygio. Įvertinamas premijos dydis – 50 % dirbantiems lauko sąlygomis ir 45 % visiems kitiems.

5 lentelė. Darbuotojų mėnesinis darbo užmokestis Pabradės stotyje

	Pareigos
	Darbuotojų skaičius
	Tarifinis atlygis, Lt
	Atlygis už ištarnautus metus, Lt
	Premija,

Lt
	Viso išmokama, Lt

	Viršininkas
	1
	1700
	255
	765
	2720

	Budėtojas 
	5
	6500
	975
	2925
	10400

	Valytojas
	1
	900
	135
	405
	1440

	Vyresnysis prekių kasininkas
	1
	1300
	195
	585
	2080

	Prekių kasininkas
	2
	2400
	360
	1080
	3840

	Automatikos įrenginių elektromechanikas
	1
	1650
	247,5
	825
	2722,5

	Ryšių įrenginių elektromechanikas
	1
	1650
	247,5
	825
	2722,5

	Vyresnysis iešmininkas
	10
	11000
	1650
	5500
	18150

	Kelių brigadininkas
	1
	1600
	240
	800
	2640

	Kelių darbininkas
	3
	3600
	540
	1800
	5940

	Iš viso:
	52655


6 lentelė. Darbuotojų mėnesinis darbo užmokestis Kirtimų stotyje

	Pareigos
	Darbuotojų skaičius
	Tarifinis atlygis, Lt
	Atlygis už ištarnautus metus, Lt
	Premija,

Lt
	Viso išmokama, Lt

	Viršininkas
	1
	1700
	255
	765
	2720

	Budėtojas 
	5
	6500
	975
	2925
	10400

	Valytojas
	1
	900
	135
	405
	1440

	Vyresnysis prekių kasininkas
	1
	1300
	195
	585
	2080

	Prekių kasininkas
	3
	3600
	540
	1620
	5760

	Automatikos įrenginių elektromechanikas
	1
	1650
	247,5
	825
	2722,5

	Ryšių įrenginių elektromechanikas
	1
	1650
	247,5
	825
	2722,5

	Kelių brigadininkas
	1
	1600
	240
	800
	2640

	Kelių darbininkas
	3
	3600
	540
	1800
	5940

	Iš viso:
	36425


7 lentelė. Darbuotojų mėnesinis darbo užmokestis Dūkšto stotyje

	Pareigos
	Darbuotojų skaičius
	Tarifinis atlygis, Lt
	Atlygis už ištarnautus metus, Lt
	Premija,

Lt
	Viso išmokama, Lt

	Viršininkas
	1
	1700
	255
	765
	2720

	Budėtojas 
	5
	6500
	975
	2925
	10400

	Valytojas
	1
	900
	135
	405
	1440

	Vyresnysis prekių kasininkas
	1
	1300
	195
	585
	2080

	Prekių kasininkas
	2
	2400
	360
	1080
	3840

	Automatikos įrenginių elektromechanikas
	1
	1650
	247,5
	825
	2722,5

	Ryšių įrenginių elektromechanikas
	1
	1650
	247,5
	825
	2722,5

	Kelių brigadininkas
	1
	1600
	240
	800
	2640

	Kelių darbininkas
	3
	3600
	540
	1800
	5940

	Iš viso:
	34505


8 lentelė. Darbuotojų mėnesinis darbo užmokestis Dotnuvos stotyje

	Pareigos
	Darbuotojų skaičius
	Tarifinis atlygis, Lt
	Atlygis už ištarnautus metus, Lt
	Premija,

Lt
	Viso išmokama, Lt

	Vyresnysis budėtojas
	1
	1400
	210
	630
	2240

	Budėtojas 
	1
	1200
	180
	540
	1920

	Prekių kasininkas
	1
	1200
	180
	540
	1920

	Automatikos ir ryšių įrenginių elektromechanikas
	1
	1650
	247,5
	825
	2722,5

	Kelių brigadininkas
	1
	1600
	240
	800
	2640

	Kelių darbininkas
	1
	1200
	180
	600
	1980

	Iš viso:
	13422,5


Iš 5, 6, 7, ir 8 lentelių, žinodami kiekvienos stoties darbo užmokesčio išlaidas per mėnesį, apskaičiuosime metines darbo užmokesčio išlaidas (9 lentelė).

9 lentelė. Darbuotojų mėnesinio darbo užmokesčio išlaidų sutaupymas
	Stotis
	Darbo užmokestis per mėnesį, Lt 
	Darbo užmokestis per metus, Lt
	Per kiek laiko atsipirks (metais)

	Pabradė
	52655
	631860
	7,5

	Kirtimai
	36425
	437100
	12,8

	Dūkštas
	34505
	414060
	14,0

	Dotnuva
	13422,5
	161070
	-


Palyginame, kiek kiekvienoje stotyje sutaupoma pajamų per metus įrengus mikroprocesorinę eismo valdymo sistemą (9 lentelė).

Pabradės stotis:

 631860 – 161070 = 470790 Lt;

Kirtimų stotis:

437100 – 161070 = 276030 Lt;

Dūkšto stotis:

414060 – 161070 = 252990 Lt.
Iš 4 lentelės matome, kad mikroprocesorinės eismo valdymo sistemos įdiegimo stotyje kaštai sudaro 

 3545885 Lt.
Apskaičiuosime, per kiek metų atsipirks mikroprocesorinės eismo valdymo sistemos nagrinėjamose stotyse įrengimas.    

Pabradės stotis:

 – laikas, kada atsipirks eismo valdymo sistema. 

16 pav. Mikroprocesorinės eismo valdymo sistemos atsiperkamumas
Įrengus mikroprocesorines eismo valdymo sistemas nagrinėjamose stotyse, galima teigti, kad mažiausias įrenginių atsipirkimo laikas Pabradės stotyje, kur įrengta rakinamoji eismo valdymo sistema, – 7,5 metai. Kirtimų stotyje mikroprocesorinė eismo valdymo sistema atsipirks po 12,8 metų, o Dūkšto stotyje – tik po 14 metų. Įvertinus tai, kad rakinamoji eismo valdymo sistema yra pasenusi,  galima efektyviai planuoti šiose stotyse šiuolaikiškų modernių eismo valdymo sistemų įdiegimą.
IŠVADOS IR PASIŪLYMAI
1. Didesnė dalis – apie 80 % signalizacijos  įrenginių yra pasenę ir neatitinka saugaus traukinių eismo ir vežimų organizavimo reikalavimų.
2. Atlikę blokinės eismo valdymo sistemos apžvalgą galime teigti, kad ši sistema pranašesnė už relinę, nes į vieną bloką galima patalpinti iki aštuonių relių, tai palengvina sistemos priežiūros darbus ir gedimų paiešką, nes kiekviena grandis turi savo kontroliuojamus objektus.
3. Naujos mikroprocesorinės eismo valdymo sistemos turi eilę privalumų. Pagrindinės jų – didesnis valdymo galimybių spektras (lengviau ir greičiau pakeičiami ar įrengiami nauji obkjektai, visa informacija apie situaciją stotyje įrašoma į atmintį), mažesni gabaritai.

4. Apskaičiuota, kad įdiegus mikroprocesorinę eismo valdymo sistemą pagerės stoties eksploatavimo rodikliai: iki 3 kartų sumažės aptarnaujančio personalo skaičius, sumažės įrenginių priežiūros sudėtingumas, neišaiškintų sutrikimų skaičius, iki 2 kartų padidės riedmenų pralaidumas.

5. Apskaičiuota, kad rakinamosios eismo valdymo sistemos keitimas mikroprocesorine atsipirktų jau po 7,5 metų.

6. Vertinant ekonominiu ir eksploataciniu pažiūriu tikslinga pusiau automatinę kelio blokuotę keisti automatine, rakinamąją eismo valdymo sistemą mikroprocesorine, nes tokiu būdu galima padidinti vežamų krovinių ir keleivių skaičių Lietuvos geležinkeliais.

